Srbija posle drame do velike pobede protiv Rusije! :: Dešavanja u Bijeljini ::\n22. June 2021. / 11:59\nSrbija posle drame do velike pobede protiv Rusije!\nKošarkašice Srbije u Zrenjaninu savladale su Rusiju rezultatom 77:63 i sada su jedina ekipa u grupi sa dve pobede u dosadašnjem delu šampionata.\nVeliki broj slobodnih bacanja obeležio je prvu deonicu u Zrenjaninu, koja je pripala reprezentaciji Srbije posle žustre borbe.\nMučile su se izabranice Marine Maljković sa šutem za tri poena, dok su u defanzivi bile značajno bolje i to se po rezultatu i videlo.\nAna Dabović je prodorima pravila velike probleme Ruskinjama, koje su se nekako oslanjale na Anastasiju Šilovu, nad kojom je Dabovićka načinila i nesportski faul, nehotično je udarivši u lice.\nDajana Butulija je postigla prvu trojku za Srbiju na nekih 2 minuta do kraja prvog dela, u kom je bila najefikasnija sa 7 postignutih poena, dok je Ana Dabović imala poen manje.\nSjajna akcija Srbije na startu druge četvrtine. Popularni "give n go" je prošao i Srbija stiže do prednosti od 25:16, Rusija je imala spreman odgovor preko Leškonceve, a onda Dajana Butulija postaje prva igračica sa dvocifrenim učinkom na večerašnjem susretu.\nPet vezanih poena postiže Jelena Burks, uspela je na najbolji način da odgovori na poene Anastasije Šilove i da Srbiji vrati dvocifrenu razliku sredinom druge četvrtine, ali je sjajna ruska igračica prvo iz skraćenog kornera, pa onda i sa linije penala vratila jednocifrenu razliku.\nSrbija je imala 10 poena prednosti, sjajnu, tečnu igru i odbranu dovoljno čvrstu i inteligentnu, pa se na "veliki odmor" otišlo sa prednošću domaćih košarkašica rezultatom 41:32.\nDrugo poluvreme otvaramo poenima Nevene Jovanović, a nedugo potom Saša Čađo pravi nesportski faul, potom izvlači dva bacanja u narednom napadu, da bi Musina to kaznila u kontri.\nNa asistenciju Beljakove Beglova pogađa za tri poena i kažnjava lošu odbranu srpskih reprezentativki koje su je ostavile samu na 45 stepeni, kako se to popularno kaže, pa se razlika istopila na samo 6 poena.\nUspele su košarkašice Rusije da u potpunosti anuliraju prednost Srbije i da povedu na samo dva minuta pre kraja trećeg perioda, mučile su se izabranice Marine Maljković bez Jelene Bruks i Sonje Petrović na parketu.\nPrvo je Nikolina Milić realizovala jedno od dva slobodna bacanja, pa potom u kontri uspeva da bude na pravom mestu i donosi novo izjednačenje pred kraj trećeg perioda 53:53 i ostalo je da se u poslednjih 10 minuta odluči pobednik ovog susreta.\nPočetak iz snova u poslednjem kvartalu, Milićeva, Butulija i Bruks igrale su fantastičnu košarku, uspele su da uhvate Ruskinje na spavanju i da stvore seriju od 9:0, koju je Vadeeva prekinula poenima sa linije za slobodna bacanja.\nOsmi poen Vadeeve posle odlične situacije koju je rešila igrom leđima, pa potom je Saša Čađo uhvatila promašaj Ane Dabović i Vadeeva pravi faul, što je bio njen peti, pa je utakmica za nju bila gotova.\nBeglova finišira kontra seriju Ruskinja od 7:0 trojkom sa 45 stepeni, ali je ubrzo Marina Maljković zatražila tajm aut, pa je Ana Dabović pogodila prvo i Nikolina Milić pokupila promašeno slobodno bacanje, pa je Ana Dabović pogodila za dva uz zvuk sirene!\nPotom je usledila njena trojka sa velike udaljenosti za plus 10, da bi se nadovezala i Jelena Bruks važnim poenima, pa je repezentacija Srbije uspela da ostvari i drugi trijumf na Evrobasketu u drugom kolu pobedom nad Rusijom konačnim rezultatom 77:63.\nAna Dabović je bila najefikasnija sa 16 postignutih poena, poen manje je ubacila Dajana Butulija, Nikolina Milić je upisala 14, dok je Jelena Bruks dodala 12. Na drugoj strani, Anastasija Šilova sa 11 poena predvodi poenterski učinak, ispratile su je Beljakova sa 9, odnosno Maiga i Beglova sa po 8 postignutih poena.


Uslovi korišćenja - PRIMED BIO-APOTEKA\nUslovi korišćenja i pravila sadržana u ovom dokumentu se odnose na sve posetioce i korisnike sajta PRIMED BIO-APOTEKA (honey-medicine.com).\nPRIMED BIO-APOTEKA (honey-medicine.com) sajt je u vlasništvu firme Cortex Labs d.o.o., sa matičnim brojem 20299398 i sedištem u Gostivarska 78, Voždovac, Beograd. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta PRIMED BIO-APOTEKA (honey-medicine.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. PRIMED BIO-APOTEKA (honey-medicine.com) nije odgovoran za bilo koju štetu koja može da se desi od neautorizovanog pristupa Vašem nalogu.\nPRIMED BIO-APOTEKA (honey-medicine.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da PRIMED BIO-APOTEKA (honey-medicine.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


source.ba | OPCW: U Siriji korišteno hemijsko oružje\nOPCW: U Siriji korišteno hemijsko oružje\n- Organizacija za zabranu hemijskog oružja (OPCW) u petak je saopćila da je pronašla razumne razloge da je hlor korišten kao oružje u okrugu Douma u istočnoj Ghouti u Siriji 2018. godine.\nSirijski zvaničnik - Više od stotinu ranjenih u hemijskom napadu pobunjenika\nSirijska vojska oslobodila 19 talaca Islamske države\nSirija - Novih 30.000 nastavnika na oslobođenim teritorijama\nMisija za utvrđivanje činjenica (FFM) OPCW-a objavila je konačni izvještaj o istrazi u vezi s "incidentnom navodne upotrebe otrovnih hemikalija kao oružja", koji se dogodio u aprilu prošle godine u Siriji, prenosi agencija Anadolija.\n- Aktivnosti FFM-a u vezi s ovim navodima uključivale su posjete na licu mjesta kako bi se prikupili uzorci iz okoline, obavili razgovori sa svjedocima i prikupili podaci - navodi se u izvještaju i dodaje: "U vezi s navodnom upotrebom otrovnih hemikalija kao oružja u Doumi, procjena i analiza svih gore navedenih prikupljenih informacija od strane FFM-a pružaju opravdane osnove da se upotreba hemikalija kao oružja dogodila 7. aprila 2018. godine."\nIzvještaj je otkrio da je toksična hemikalija sadržavala “reaktivni hlor“ i vjerovatno i“molekularni hlor“.\nOPCW je tijelo za provedbu Konvencije o hemijskom oružju, koje sa 193 države članice nadzire globalne napore da se trajno iskorijeni hemijsko oružje. OPCW je izvještaj podijelio državama potpisnicama konvencije, a proslijeđen je i Vijeću sigurnosti Ujedinjenim nacijama preko generalnog sekretara Antonija Guterresa.


CG na 600.000 stanovnika 50 registrovanih stranaka\nTanjug 9. marta 2020. 10:36\nPODGORICA – Prema podacima Javne uprave u Crnoj Gori je registrovano 50 političkih stranaka, poslednje u decembru prošle godine registrovane partije su Socijalisti Crne Gore i Demokratska partija Roma, pišu podgoričke Vijesti.\nSagovornici lista ističu da 50 registrovanih političkih partija u Crnoj Gori na nešto više od 600 hiljada stanovnika, odraz je politički nezrelog društva, nedovoljno razvijene demokratske svesti na političkoj sceni, prizemnih motiva i podsticaja vlasti na hiperprodukciju novih stranaka, “kako bi se zbunilo opoziciono biračko telo”.\nPrema njihovim rečima, veliki broj političkih partija malo govori i o stvarnoj širini političkog spektra i ne može doprineti demokratizaciji države.\nPolitički analitičar Dragiša Janjušević, ocenio je da se, kada je reč o velikom broju političkih partija na ovako malom broju stanovnika, može reći da smo još tranziciono društvo, odnosno, “šampioni” u trajanju tranzicije društva iz jednopartijskog u višestranačko.\n“To nam, takođe, govori da je naš višepartizam simuliran i lažan, što će reći da je hiperprodukciju i inflaciju političkih partija upravo podsticala vlast kako bi se stvaralo što veće zamešateljstvo i zbunjenost u opozicionom biračkom telu”.\nJanjušević je ocenio da veliki broj partija ne može proizvesti kvalitet, već da, naprotiv, stvaranjem sitnih ratova u opoziciji profit izvlači vladajuća partija koja i dalje podstiče demokratski simulakrum i privid jedne ravnopravne izborne utakmice.\n“I upravo nepostojanje čvrstog dogovora između opozicije i jake zajedničke platforme govori u prilog činjenici da imamo i tranzicionu vlast i tranzicionu opoziciju, sa riplijevskom dužinom trajanja”.\nOvakva situacija, kako je istakao, ne može doprineti demokratizaciji Crne Gore, “već nas, paradoksalno, stavlja u niži nivo društvene i demokratske produktivnosti nego što je bio jednopartijski sistem”.\nProfesor političke sociologije iz Beograda, Zoran Stojiljković, ocenio je da u svim složenim, brojnim linijama interesnih, vrednosnih, nacionalnih i verskim podelama ispresijecanih društava, postoje uslovi i za brojne političke podele i pluralno partijsko organizovanje.\n“One se dodatno umnožavaju internim sukobima i podelama unutar postojećih partija i nastajanjem novih. Posebno je to slučaj sa društvima, poput Crne Gore, koja karakteriše rašireni violentni politički mentalitet i brojne liderske ambicije, koje je relativno lako iskazati u polju politike“.\nStojiljković je naglasio da je od broja registrovanih partija bolji pokazatelj realno znatno manji broj partija koje prežive nekoliko izbornih ciklusa i realno postoje i đeluju i u međuizbornom periodu:\n“Kao i gustina partijskog članstva, odnosno udo onih sa partijskim knjižicama u ukupnom biračkom telu koji je u Crnoj Gori, kao i Srbiji, izuzetno visok, posebno kada se radi o članstvu u vladajućim partijama“.\nStojiljković je ocenio da veliki broj partija govori o dinamici političkog života, o čestim promenama unutar političkog spektra, pre svega opozicionog, ali nije garancija demokratskog kvaliteta političkog života, kao ni demokratskih standarda unutarpartijskih odnosa.\nIstakao je da veliki broj registrovanih, pa i u političkom životu „kako-tako prisutnih partija“, malo govori i o stvarnoj širini političkog spektra.\nPitanje je, recimo, da li dvocifreni broj partija koje sebe određuju kao socijalističke i socijaldemokratske zna i da zaista i u praksi imate ljvičarske politike? Mogu li se i pažljivi analitičari partijske scene dosetiti svih podela unutar socijalista, liberala ili narodnjaka i manjinskih partija i da li su one nosile neki značajniji demokratski pomak“.\nSabor usvojio budžet za 2021, predviđa privredni rast od 5%\nU Federaciji BiH danas se proslavlja Dan državnosti BiH, u…\nIstočna alternativa RS podnela krivičnu prijavu protiv Incka


Avionska sedišta koja se ne spuštaju, novi trend u avio industriji? | Travel Magazine\nAvionska sedišta koja se ne spuštaju, novi trend u avio industriji?\nHome » Saveti» Avionska sedišta koja se ne spuštaju, novi trend u avio...\nVest da će British Airways na 35 aviona Airbus A320neo i A321neo, koje ove godine dodaje svojoj floti, redizajnirati sedišta tako da ne mogu da se spuštaju, izazvala je pravu pometnju u medijima.\nNakon što je već ukinula besplatnu hranu na kratkim letovima, britanska aviokomanija je najavila i da će neke letelice dobiti dodatna sedišta, čime će putnicima biti smanjen prostor za noge. Vest da će biti ukinuta sedišta koja se spuštaju, dolila je ulje na vatru. Ipak, ove mere nisu zaista novost, budući da je British Airways, čije poslovanje ozbiljno ugrožavaju niskotarifni EasyJet i Ryanair, još pre izvesnog vremena najavio mere racionalizacije svoje flote za kratke letove.\nAli uvođenje novih sedišta sa fiksiranom, blago spuštenom pozicijom u ekonomskoj klasi uopšte ne mora da bude loša stvar. Stručnjaci iz domena avio industrije navode nekoliko pozitivnih strana ove odluke.\nMali prostor za noge putovanje već čini dovoljno neugodnim, ali kada putnik ispred vas odluči da spusti svoje sedište, let, ma koliko kratak, može postati veoma naporan. Da li na kratkim letovima od dva ili tri sata uopšte ima potrebe za spuštanjem sedišta, pitanje je oko koga se može voditi debata, ali u ovom slučaju sva sedišta će biti blago spuštena, i razmak između njih će uvek biti isti. Ako spadate u putnike koji vole da spuštaju svoje sedište ne razmišljajući o potrebama drugih, svakako ćete biti na gubitku, ali ako ste među onim stidljivim, koji iz obzira prema drugima ne spuštaju sedište, zapravo ćete imati ugodniji let nego ranije.\nMehanizmi za spuštanje sedišta nisu tako jednostavni, a ni jeftini. Putnici koji se igraju sa svojim sedištem ili na silu pokušavaju da sedište spuste više nego što je moguće mogu da polome mehanizam. Popravke i zamene polomljenih sedišta aviokompaniju koštaju puno, i zato je održavanje jednostavnijih mehanizama novih sedišta jeftinija opcija.\nNova sedišta su generalno lakša od starih koja imaju mehanizam za podešavanje nagiba, a lakši avioni troše manje goriva. Iako je ova ušteda mala, tokom vremena cifra se povećava, a u kombinaciji sa uštedom za održavanje sedišta, dolazi se do značajnije sume.\nNa ovaj potez su se već odlučili niskotarifni prevoznici Spirit, Allegiant, Norwegian i Ryanair, i njihova iskustva nisu bila negativna. Putnici su se brzo navikli na situaciju i uvideli najveću prednost novog tipa sedišta – ukidanje motiva za konflikt sa drugim putnicima oko ličnog prostora. Ipak, British Airways je prva „standardna“ aviokompanija koja uvodi ovakva sedišta u svoje avione i tek ćemo videti kako će ona biti prihvaćena. A da li je u pitanju trend koji će pratiti i ostale aviokompanije, vreme će pokazati.


Rušenja ǀ majstori, usluge, cene, materijali ǀ gradjevina Rušenja - GRADJEVINA.RS\nOsnovna delatnost firme je planiranje,projektovanje I izgradnja gradjevinskih objekata,kao I pruzanje uslugu zavrsnih radova u gradjevinarstvu. Visegodisnje iskustvo koje smo nasledili radom u...\nMi smo cenovno dostupni izvođači zemljanih radova, radimo celih 9 godina. Naša iskusna ekipa ima kapacitete, da realizuje manje i srednje objekte. Primarno se bavimo sa projektima za veča...\nBETOMAX DOO je specijalizovana firma za sečenje i bušenje betona koja postoji na tržištu dugi niz godina. Osnovana je 1997. godine i bavi se specijalnim gradjevinskim radovima, sečenjem...\nProjektovanje je poduhvat sa konkretnim vremenom trajanja I odredjenim finansijskim I tehnickim ciljevima koje obuhvata celokupnu dokumentaciju , graficke prikaze sa svim potrebnim detaljima objekta I pravnom administracijom.\nMoleraj i Sve vrste gipsarskih radova\nFirma: KOVACEVIC -CONSTRUCTION\niskopi i rusanje\nFirma: EKOLEND KOP


”Parking servis” organizuje likovni konkurs za osnovce - iKragujevac\n”Parking servis” organizuje likovni konkurs za osnovce\nsreda, 15 april 2015 11:18\nJavno komunalno preduzeće ”Parking servis Kragujevac” u sklopu akcije ”Bezbedno okruženje i razvoj bezbednosti mladih”, organizuje likovni konkurs za učenike osnovnih škola, u saradnji sa Policijskom upravom Kragujevac i Školskom upravom Kragujevac.\nCilj Konkursa je unapređivanje i učvršćivanje pozitivnih stavova dece o bezbednom učešću u saobraćaju, kao i dalje razvijanje saobraćajne kulture. Pravo učešća na Konkursu imaju učenici od prvog do četvrtog razreda svih Osnovnih škola iz Kragujevca.\n- Saobraćajna slova\n- Ja kao biciklista\n- Crveno stani, zeleno kreni\nLikovni radovi mogu biti izrađeni bilo kojom tehnikom i u bilo kom formatu. Moraju da sadrže lične podatke učenika, naziv Osnovne škole, kao i kontakt telefon, a dostavljaju se u zatvorenim kovertama na adresu: JKP ”Parking servis Kragujevac”, ul.Vojislava Kalanovića bb., 34000 Kragujevac, najkasnije do 04.05.2015.godine, sa nazivom akcije ”Bezbedno okruženje i razvoj bezbednosti mladih”.\nRadove koji budu učestvovali na Konkursu oceniće Komisija, a osam najuspešnijih radova biće nagrađeni dinamikom po dva najuspešnija rada iz svakog razreda.\nRezultati Konkursa će biti objavljeni najkasnije do 06.05.2015.godine, a nagrađeni učenici će naknadno biti obavešteni o mestu i vremenu svečanog uručivanja nagrada.


Sep 3, 2021 HDTV, SES\nSES HD pokrivenost domaćinstava u Srbiji se povećala gotovo četiri puta u poslednjih 6 godina\nSES, vodeći provajder rešenja za sadržaj i povezivanje putem satelita, danas je objavio da je sadržaj visoke rezolucije (HD) sada standardni TV prijem za gledaoce satelitske televizije širom Srbije. Godišnje globalno Satellite Monitor istraživanje koje je sprovela kompanija SES takođe ukazuje na to da sve više srpskih domaćinstava svoje antene usmerava ka satelitima; došlo je četvorostrukog povećanja u periodu od šest godina.\nU 2020. godini, kompanija SES je dostigla doseg od 1,78 miliona TV domaćinstava, što je 73% ukupnog broja takvih domaćinstava u Srbiji, delom kroz Telekom Srbiju, vodeću telekomunikacijsku kompaniju, a što je povećanje od 24% od 2014. godine. Pored toga, kompanija SES je izvestila i o povećanju od 390% kada je reč o zastupljenosti HD prijema u domaćinstvima sa televizorom u poređenju sa 2018. godinom, i sada obezbeđuje HD sadržaj za 1,57 miliona TV domaćinstava.\nPodaci Satellite Monitor istraživanja kompanije SES za 2020. godinu pokazuju da je HD sadržaj sada definitivan standard u Srbiji. Prema istraživanju, preko 2 miliona TV domaćinstava gleda TV program u HD formatu, što je čak 86%. Kada je reč o Ultra HD TV ekranima, primetno je da oni takođe postaju sve popularniji u Srbiji. Čak 29% TV domaćinstava je gledalo UHD TV sadržaj u 2020, u poređenju sa 16% samo dve godine ranije.\nJoš jedno primetno povećanje jeste broj srpskih TV domaćinstava koja koriste OTT (platforme kao što su Netflix ili HBO) na svojim TV uređajima – 32% u 2020. godini, što je oko 800.000 domaćinstava. To je značajan kontrast u poređenju sa 2014. godinom kada nije bilo domaćinstava koja koriste OTT servise, ali i sa 2018, kada je taj broj iznosio 300.000.\nKada je reč o tradicionalnom TV tržištu u Srbiji, istraživanje je pokazalo da je ono tokom prethodne godine bilo izuzetno stabilno, uz kablovsku televiziju koja obuhvata polovinu (51%) od ukupno 2,45 miliona TV domaćinstava, a odmah iza nje su IPTV (20%) i zemaljska televizija (16%). Istraživanje je pokazalo da je satelitska televizija takođe u umerenom porastu i sada je dostigla 13% sa 300.000 TV domaćinstava u 2020, u poređenju sa 200.000 u 2018. godini.\nVeć gotovo 30 godina, kompanija SES sprovodi Satellite Monitor, godišnje istraživanje TV tržišta na kojima je kompanija zastupljena širom sveta, kako bi firma svojim klijentima obezbedila pouzdane podatke koji će im pomoći da razumeju trenutno stanje tržišta, i omogućiti im da donose odluke o tome kako da isporučuju svoj sadržaj i traže nove poslovne prilike. U martu 2021, kompanija SES je objavila svoj globalni doseg od 361 miliona TV domaćinstava, dok u Evropi taj broj iznosi 170 miliona TV domaćinstava.\n„U kompaniji SES znamo da dobre poslovne odluke mogu da se donesu samo ako su bazirane na pouzdanim podacima. Stoga investiramo u alate i servise koji našim klijentima pomažu u prikupljanju informacija o tržištima na kojima rade kako bi bili još uspešniji u svom poslovanju. Satellite Monitor istraživanje je upravo takav alat koji demonstrira dugoročnu vrednost ekstenzivnog dosega kompanije SES našim klijentima”, rekao je Mihai Ursoi, menadžer prodaje za Centralnu i Istočnu Evropu u kompaniji SES. „Ovogodišnje izdanje naglašava solidan trend u SrbijiČ usvajanje HD rezolucije. HD sadržaj je gotovo postao standard u srpskim TV domaćinstvima u 2020. Kompanija SES je promoter HD tehnologije u Srbiji. Sateliti kompanije SES dosežu do tri četvrtine srpskih TV domaćinstava, a većina njih su HD domaćinstva.”


Formiranje IAP (Jadransko-jonski gasovod) kompanije – Bh-Gas\nFormiranje IAP (Jadransko-jonski gasovod) kompanije\nDanas je u sjedištu BH-Gasa održana Skupština Društva i tom prilikom je usvojen set finansijskih izvještaja za 2018. godinu. BH-Gas je poslovnu 2018. godinu završio sa pozitivnim finansijskim rezultatom u iznosu od 3.159.832,00 KM, koji je Skupštinskom odlukom predviđen za reinvestiranje u razvojne infrastrukturne projekte Društva.\nPored usvojenih finansijskih izvještaja, Skupština BH-Gasa je razmatrala i usvojila sve osnivačke akte za formiranje IAP kompanije, koja podrazumijeva osnivanje projektne kompanije u kojoj će ravnopravno učešće imati predstavnici četiri zemlje i to, Hrvatske, Bosne i Hercegovine, Crne Gore i Albanije. Finansijska sredstva potrebna na ime osiguranja osnivačkog udjela BH-Gasa su predviđena poslovnim planom za 2019. godinu.\nKonkretnije, kompanije Plinacro, BH-Gas, Montenegro Bonus i Albgaz će imati podjednaki udio u kompaniji, čije se osnivanje očekuje u narednom periodu i čije sjedište je predviđeno da bude u Splitu. Razlozi koji su rukovodili ove četiri zemlje da svaka sa svoje strane uputi prijedloge svojim vlasnicima za formiranje IAP kompanije su izrada studija i projekata za predmetni gasovod, kao i obezbjeđenje novčanih sredstava, kako bi se krenulo u izgradnju Jadransko-jonskog gasovoda. Ujedno, ovaj gasovod bi bio nastavak gasovoda TAP, koji je u završnoj fazi izgradnje. Bosna i Hercegovina svoje učešće zasniva i na projektu Južna interkonekcija, koji bi bio nedvojivi dio projekta IAP, preko kojeg bi se u slučaju da bude izgrađen i podržan od EU diverzificirali izvori i pravci snabdjevanja za sve ove zemlje prirodnim gasom iz Azerbejdžana.


Portparol SNSD-a Radovan Kovačević rekao je da mu nisu jasne reakcije lidera SDS-a i predsjednika Glavnog odbora te stranke Vukote Govedarice i Milana Miličevića, koji tvrde da "nemaju pojma" o kakvom sastanku govori predsjednik SNSD-a Milorad Dodiik, naglasivši da je izgleda riječ o unutarstranačkim sukobima u SDS-u i da njihov predsjednik Glavnog odbora ne zna šta radi lider stranke, i obratno.\n"Mislim da oni sada na ovaj način vode svoje međusobne i unutarstranačke ratove i pozivamo ih da nas u to ne uvlače", poručio je Kovačević.\nOn je za portal "Srpskainfo" naglasio da je na proteklim sastancima lidera stranaka SNSD-a, SDS-a i PDP-a bilo govora o novim sastancima predstavnika ovih partija i iz SNSD-a su tada izrazili spremnost da budu dio tih sastanaka.\n"Na prošloj konferenciji za novinare održanoj nakon sastanka predstavnika ove tri stranke bilo je govora o novim sastancima i tada smo izrazili spremnost da budemo dio tih sastanaka i u prostorijama SDS i PDP. Mi i dalje stojimo pri tome", naveo je Kovačević.\n"U tom smislu kada bude spremnosti za razgovor mi smo uvijek tu da razgovaramo i tu se naš stav neće promjeniti", rekao je Kovačević.\nReagujući na današnje saopštenje SDS-a u kojem Govedarica pominje "crne liste" SNSD-a, Kovačević je istakao da lider SDS-a ne treba toga da se plaši.\n"Govedarica nema nikakve potrebe da se brine jer on nije neprijatelj SNSD-a. Naprotiv, on je neko ko itekako koristi SNSD i ako se nas pita Govedarica treba dugo da ostane takozvani lider opozicije, jer je to način da zauvijek ostanu opozicija", poručio je Kovačević.\nOn je još jednom demantovao postojanje "crnih listi", navodeći da se SNSD nikada nije bavio takvim stvarima niti će se baviti.\nRadovan Kovačević sukobi u SDS crne liste\nKovačević: Nema razlike između PDP, SDA i Komšića


TEŠANJ, Na BEAR području koje čine Opština Tešanj, Opština Žepče i Opština Teslić boniteno izvrsnih kompanija je 384, što je 36,5 odsto od ukupnog broja aktivnih kompanija prema završnim računima za 2018. predatim agencijama FIA i APIF. Ove kompanije ostvarile su prihod od 2,07 milijardi KM, više od 109 miliona KM dobiti i zapošljavaju skoro 14.000 radnika.\nAnalitičko-bonitetna kuća Bisnode BH u saradnji s opštinama BEAR područja – opšine Tešanj, Žepče i Teslić – organizovala je 12. 09. 2019. u Tešnju poslovni susret na temu bonitetna izvrsnost, posvećen bonitetno izvrsnim kompanijama, kao najznačajnijim akterima razvoja privrede regije u kojoj posluju.\nO ovoj razvojnoj incijativi i COBEAR projektu razgovarali su načelnik opštine Tešanj Suad Huskić, Načelnik opštine Žepče Mato Zovko i načelnik opštine Teslić Milan Miličević.\n“Opština Tešanj je ponosna na uspjehe u ekonomskom razvoju, te sretna što je taj razvoj baziran na uspjehu brojnih kompanija koje svoje poslovanje potvrđuju i certifikatom bonitetne pouzdanosti. Naša saradnja sa općinama u okruženju, naročito Teslić i Žepče, kroz BEAR inicijativu i projekat pokazuje opredijeljenost naših općina da se ekonomski prostor unapređuje i razvija. Tako je bilo, tako će i ostati. Pred nama u lokalnim samoupravama i svim poslovnim subjektima su novi izazovi na koje uspješno možemo odgovoriti većim stečenom profesionalnosti, odgovornosti i saradnje”, rekao je načelnik opštine Tešanj Suad Huskić.\nNačelnik opštine Žepče Mato Zovko istakao je da najveći dio problema sa kojima se susreću preduzetnici dolazi zbog lošeg poslovnog okruženja i nerazumijevanja između onih koji donose odluke i onih koji te odluke moraju provesti, konkretno kompanije.\n“BISNODE je prepoznao probleme preduzetnika i zbog toga su ovi susreti od velikog značaja i za jedne i za druge. Osim toga, prilika je to da prvi ljudi opština doznaju više podataka o bonitetu svojih kompanija i da kroz naredni period pokušavaju pomoći svojim kompanijama da budu još uspješnije. Lijep je osjećaj biti dio priče uspješnih ali je još ljepše kada i sami tome doprinesemo. Moje preporuke i ubuduće biće za podršku BISNODE poslovnim susretima”, rekao je Zovko.\nOpština Teslić je imala čast i zadovoljstvo da sa opštinama Tešanj i Žepče bude svrstana u područje poslovne izvrsnosti. U proteklih sedam godina međuopštinska saradnja je uvijek bila na visokom nivou.\n“Svojim radom i aktivostima koje provodimo Opština Teslić dokazuje svoju opredijeljenost razvoju privrede i stvaranju poslovnog okruženja koje pogoduje razvoju postojećih poslovnih aktivnosti i privlačenju novih investicija”, kazao je načelnik opštine Teslić Milan Miličević.\nPanel je podsjetio na BEAR razvojnu inicijativu, govorilo se o nastanku, rezultatima i daljim pravcima saradnje opšina BEAR područja, a učesnici – direktor TRA (Tešanjska razvojna agencija) dr. Ismar Alagić, , šef odsjeka za LER i EU integracije Opštine Teslić Draga Mišić, i direktorica RAŽ- Razvojne agencije Žepče Branka Janko predstavili su učesnicima rad razvojnih agencija I odjeljenja te podsjetili na potrebu saradnje sa realnim sektorom i radi što lakšeg pristupa EU fondovima.\nPosebno zadovoljstvo je najaviti i dva Zlatna certifikata bonitetne izvrsnosti, međunarodno priznatu potvrdu izuzetnog kvaliteta poslovanja, koje u BiH može imati samo 3,8 odsto od ukupnog broja aktivnih kompanija koje predaju završne godišnje izvještaje. Ovo izuzetno priznanje pripada kompanijama HIFA-OIL d.o.o. Tešanj i JP Rad d.d. Tešanj.\nBonitetna izvrsnost definiše natprosječnu vrijednost kompanije a Sertifikat bonitetne izvrsnosti je potvrda dugogodišnjeg sistemskog i kvalitetnog rada, koji sertificirane kompanije svrstava u sam vrh domaće privrede, istovremeno ih stavljajući u ravnopravan položaj sa kompanijama iz EU, jer se pri ocjenjivanju primjenjuje ista metodologija i dokazani kriteriji. Osim što je međunarodno priznat, Bisnode sertifikat bonitetne izvrsnosti ističe se po transparentnoj, mjerljivoj metodologiji, koju su razvijali evropski stručnjaci u toku skoro 30 godina postojanja analitičko-bonitetne kuće Bisnode.\nKoliko su značajne bonitetno izvrsne kompanije za BiH najbolje govori činjenica da, iako ih je nepunih 26 odsto od ukupnog broja aktivnih kompanija u BiH, njihov udio u ukupnim prihodima države je 70 odsto, u ukupnoj dobiti 80 odsto a upošljavaju 59 odsto ukupno zaposlenih u BiH.\nTagovi: bear područjemato zovkomilan milicevicopština tešanjopština tesliopština žepčesuad huskićvazno


Kirbi: Daleko je Obamina poseta Srbiji\nAmbasador SAD u Srbiji Majkl Kirbi rekao je da nije siguran da će Barak Obama ikada posetiti Srbiju i dodao da je za tako nešto potreban "veliki napredak".\n"Voleli bismo da vidimo tačan datum početka pregovora sa EU, što bi značilo i napredak po pitanju Kosova", rekao je takođe Kirbi na skupu Američke privredne komore.\nAmbasador SAD je rekao da su SAD spremne da pomognu Srbiji u rešavanju ekonomskih problema, ali da Vlada mora da sprovede reforme radi stvaranja boljih uslova za poslovanje i privlačenje stranih investicija.\n"Nezaposlenost u Srbiji je velika, gubite mnogo mladih ljudi", rekao je Kirbi.\nKirbi je pokazao "mapu puta" za dobijanje građevinske dozvole u Srbiji, za koju je rekao da je komplikovana i da je investitorima u građevinskom sektoru potrebno previše vremena za dobijanje građevinskih dozvola.


Danas pojačana kontrola saobraćaja | TV KANAL 9 NOVI SAD\nNaslovna VESTI Danas pojačana kontrola saobraćaja\nUprava saobraćajne policije Ministarstva unutrašnjih poslova će danas sprovesti sveobuhvatnu akciju pojačane kontrole saobraćaja.\nPrema ranijem saopštenju Ministarstva unutrašnjih poslova, u akciji će biti angažovan maksimalan broj uređaja za merenje brzine kretanja, s obzirom na to da je brzina kretanja najčešći uzrok saobraćajnih nezgoda sa najtežim posledicama.\nU saopštenju se podseća da je međunarodna organizacija koja okuplja saobraćajne policije 31 evropske države, TISPOL, pokrenula projekat pod nazivom EDWARD (European Day Without a Road Death – Evropski dan bez poginulih u saobraćajnim nezgodama).\nTaj projekat organizuje se u okviru Evropske nedelje kretanja (European Mobility Week) koja traje od 16. do 22. septembra, sa ciljem da se poveća bezbednost svih učesnika u saobraćaju i da 21. septembar 2016. godine bude prvi dan na evropskim putevima bez poginulih lica u saobraćajnim nezgodama.\nU okviru projekta EDWARD, organizacije i građani se pozivaju da na internet stranici TISPOL-a tispol.org/edward potpišu zakletvu o bezbednom učešću u saobraćaju (road safety pledge). Manifestacije kojima se podržava ovaj projekat prikazane su na internet stranici Evropske komisije roadsafetydays.eu\nPrethodni tekstDinar miruje, kurs 123,20 za evro\nSledeći tekstPočinje isplata studentskih kredita i stipendija


Ansambl ogorčen jer Narodno pozorište u Vranju nema zgradu (VIDEO)\nBeta 31. maja 2017. 13:05\nReditelj Milan Nešković i ansambl predstave „Ruža uvela“ Narodnog pozorišta „Bora Stanković“ iz Vranja izrazili su danas ogorčenje što su oni pet godina od kada je izgorela zgrada tog pozorišta, i dalje „podstanari“ u Domu vojske.\n„Obećanja su bila lažna, živeli smo u laži, obećanja su propala. Ansambl ćuti, trpi i radi jer ne želimo da dozvolimo da se ugasi institucija Narodnog pozorišta“, rekli su predstavnici ansambla predstave „Ruža uvela“ na konferenciji za novinare na Sterijinom pozorju u Novom Sadu, gde je ta predstava u takmičarskoj selekciji.\nDodali su da se osećaju „nedovoljno poštovanim“, iako rade dobre predstave i osvajaju nagrade.\nNa ovogodišnjem Festivalu profesionalnih pozorišta Srbije „Joakim Vujić“, „Ruža uvela“ je proglašena za najbolju predstavu.\nReditelj Milan Nešković rekao je da je cela produkcija predstave „Ruža uvela“ koštala 70.000 dinara.\n„Predstava je uradjena u katastrofalnim produkcionim uslovima. Ansambl Narodnog pozorišta u Vranju čine herojski ljudi, mene fascinira njihova hrabrost. Ne postoji zgrada, ne postoje zaposleni, a vi treba da idete svaki dan na posao. U zgradi Biblioteke radimo predstavu, iako ne znamo ni da li ćemo imati novca za sve kostime. Duhom i hrabrošću Vranjancima teško može ko da parira u Srbiji“, rekao je Nešković, rodom iz Valjeva.\nGlumci su kazali da su, kada igraju predstave za decu, prinudjeni da se presvlače „iza šanka“ i da često sede medju publikom dok čekaju izlazak na scenu, jer je prostor veoma skučen.\nDodali su da je dolazak predstave „Ruža uvela“ na Sterijino pozorje uspeh po sebi, zbog nemogućih uslova u kojima rade.\nOni su naveli da je zgrada pozorišta prilikom rekonstrukcije „kontaminirana“ otrovnim uljem za izolaciono premazivanje koje je veoma štetno po ljude i okolinu, pa bi sada dekontaminacija zgrade koštala više nego da se ona gradi ispočetka.\nZgrada pozorišta izgorela je 2. jula 2012. godine u požaru koji je podmetnut u obližnjoj bespravno otvorenoj diskoteci.\n„Stradalo je pozorište staro preko jednog veka kao kolateralna šteta u obračunu kriminalnih grupa“, rekao je ranije glumac Ljubomir Bandović, koji je na sceni pozorišta u Vranju počeo karijeru, i ocenio da taj slučaj dokazuje da je „na delu zatiranje kulture i umetnosti“ od strane onih koji vode ovu državu „u bolje sutra malo“.\nOsumnjičeni za podmetanje požara u kojem je izgorela i zgrada pozorišta su uhapšeni i protiv njih se vodi sudski postupak pred Osnovnim sudom u Vranju.\nSredstva za obnovu zgrade su prikupljena pre svega iz donacija gradjana i prijatelja pozorišta.\nZgradu pozorišta u Vranju podigao je lokalni trgovac Janča Jovanović Baldžija 1892. godine, a bila je pod zaštitom Zavoda za zaštitu spomenika kulture.\nDramski ansambl Pozorišta „Bora Stanković“ probe održava u Omladinsko savezu OKCE, Gimnaziji, Narodnom univerzitetu, Biblioteci i Domu vojske, a stalni večernji repertoar igra u sali Doma vojske u Vranju, dok je dečija scena u sali Omladinskog saveza OKCE.\nPozorište Bora Stanković je jedino profesionalno na krajnjem jugu Srbije.\nPrvu pozorišnu predstavu Vranjanci su odigrali 30. januara 1896. godine. Bio je to Njegošev „Gorski vijenac“ u režiji Radoja Domanovića, profesora Gimnazije.\nPrestava „Ruža uvela“ po tekstu Bore Stankovića i Jelene Mijović realizovana je uz podršku Ministarstva kulture Srbije.


Politika Archives - Страница 3 од 3 - Skandalozno\nŠAPIĆ ŠAPIĆ ŠAPIĆ: Novi Beograd postaje CEO BEOGRAD (VIDEO)\nMaestralna završnica kampanje u manirima Aleksandra Šapića. Ni sam nije svestan kakav ga posao čeka u gradu, ipak svima je jasno da je to karakter pobednika koji je spreman na sve. Zato je i...\nBRUJI SRBIJA! Vučić poklonio svoj „čuveni“ duks Ognjenu Amidžiću\nOgnjen Amidzić dobio je nesvakidašnji poklon i to od predsednika Srbije Aleksandra Vučića. Naime, voditelj se pohvalio duksericom koju mu je lično uručio predsednik. Dukserica je stigla u posebnoj kesi koja je poslala na...\nby skandal · Published 30/03/2022\nŠAPIĆ HOĆE ČUDO OD GRADA: Doslovno SVE ili NIŠTA\nKako se kampanja privodi kraju, Aleksandar Šapić jasno zatvara priču koju je započeo od kada je ušao u SNS. Stvari su vrlo jasne, Beograđani će dobiti, ukoliko Šapić pobedi, nešto potpuno novo. Svesni velikih...\nSPREMA SE HAOS ZA DAN IZBORA! Ministar policije se vanredno obratio naciji\n– MUP i BIA imaju informacije da se za dan izbora priprema više grupa, motivisanih i organizovanih od stane pojedinih političkih partija u zemlji i stranog faktora, koji će pokušati da kompromituju, pa i...\nVUČIČ DAO KOŠ O KOM BRUJI SRBIJA! MUK U STUDIJU: Ognjen nije mogao da veruje (VIDEO)\nVoditelj Ognjen Amidžić postavio je mali koš u studiju i dao predsedniku malu loptu koju je sa nekoliko metara trebalo prebaciti kroz obruč. Vučić je sve vreme govorio da to nije pravi koš i...\nby skandal · Published 29/03/2022\nUŠTEDEĆE SE I DO 1.000 EVRA GODIŠNJE: Šapić uvodi KARTICE sa POPUSTIMA\nGrađani Novog Beograda već uživaju u kartici koja se zove “Novobeogradski klub”, gde mogu da dobiju popuste doslovno od 5% do 70%. Prehrana, zubari, frizeri, labaratorije, putovanja, automehaničarske usluge, registracija vozila, bioskopi kao i...\nVEST ODJEKNULA SRBIJOM: Vučić u emisiji uživo saopštio odlične vesti za građane Srbije\nPredsednik Srbije Aleksandar Vučić sinoć je bio gost emisije Ćirilica na televiziji Hepi On je rekao da nas očekuje rast plata i penzija. – Naša ideja je da prosečna plata do kraja mandata sledeće...


Nastavljeno rušenje bespravnih vikendica u kanjonu Uvca\nblic.rs (Ž. Dulanović) 26. новембар 2015. године Друштво Коментари\nKako ne bi plaćali i skupe troškove rušenja, vlasnici vikendica izgrađenih bez dozvole, sami su uklonili pet montažnih objekata, pa bageri Ministarstva građevinarstva nisu imali puno posla prvog dana akcije rušenja divlje gradnje u kanjonu Uvca.\nInspektori su danas nastavili rušenje na tri jezera u kanjonu Uvca koja su deo Specijalnog rezervata prirode. Na spisku je ukupno 11 montažnih i zidanih objekata za koje postoji pravosnažno rešenje, a rušiće se i dvadesetak terasa i nastrešica na kamp-kućicama.\nRadnici i mehanizacija beogradske firme koju je Ministarstvo angažovalo, juče su rušili divlje objekte u mestu Krstac na delu Uvačkog jezera u opštini Sjenica, a akcija se danas sprovodi u zalivu Šipovik kod Nove Varoši. Narednih dana rušiće se i dve vikendice u neselju Milankovo razdolje na Zlatarskom jezeru, kao i dve vikendice i nastrešice i terase kod brane na Radoinjskom jezeru.\n- Ministarstvo je donelo odluku da se ukone svi objekti iz prve zone zaštite, a pored Uvca ruši se i na Kopaoniku, dok je na Đerdapu i Perućcu već porušeno 80 nelegalno sagrađenih objekata za koje je doneto pravosnažno rešenje. Građani koji su sami uklonili objekte predviđene za rušenje neće snositi nikakve sankcije. Izbegli su i trošak koji bi imali zbog sudskog procesa i eventualne prekršajne prijave - izjavio je pomoćnik ministra građevinarstva za inspekcijiski nadzor Aleksandar Simić.\nPrema podacima inspekcije i čuvara prirode, na Uvačkom, Zatarskom i Radoinjskom jezeru bespravno je sagrađeno oko 250 nelegalnih objekata, a za većinu je podnet zahtev za legalizaciju. Najviše ih je na Zlatarskom jezeru, gde je pored skromnih montažnih vikendica, poslednjih godina niklo i nekoliko velelepnih objekata.\n- Novim zakonom je moguće legalizovati sve stambene objekte, osim onih koji su građeni u prvoj zoni zaštite i na klizištima i trusnom području. U Srbiji je ukupno 1,5 miliona nelegalnih objekata i u građevinska inspekcija će vlasnicima tih objekata uručiti rešenje o rušenju, ukoliko nisu podneli zahtev za legalizaciju. Oni će imati pravo žalbe na ta rešenja, a rušiće se sve ono što ne bude moguće da se ozakoni - rekao je Simić.\nOvo je inače druga akcija do sada na rušenju nelegalnih objekata u Specijalnom rezervatu prirode „Uvac“. Pre šest godina građevinska inspekcija je porušila desetak objekata, uglavnom kamp kućica i nastrešica podignutih na državnom zemljištu.\nOpština traži legalizaciju\nOpštini Nova Varoš na čijoj je teritoriji najveći broj nelegalno podignutih vikendica, nedavno je zatražila od nadležnih da najveći deo rezervata Uvac pređe iz prve u treću zonu zaštite.\n- To bi stvorilo mogućnost da se na tri jezera legalizuje većina sagrađenih objekata i reši problem otpadnih voda, a odluka bi pospešila razvoj turizma - rekao je predsednik opštine Nova Varoš Dimitrije Paunović.


10 najboljih hotela u blizini: Club Hippique Havre de Vie\nNajbolji hoteli u blizini: Club Hippique Havre de Vie, Saint-Jean-de-Monts\n32 route du Mailleau, 85160 Saint-Jean-de-Monts, Francuska\nČitajte komentare o: Club Hippique Havre de Vie\n106 hotela je u krugu od 50 km od: Club Hippique Havre de Vie\nFiltrirajHoteli50 km od lokacije Club Hippique Havre de Vie\n6,1 km od: Club Hippique Havre de Vie\nBr. 1 u pogledu odnosa cena/kvalitet od 398 hotela u Saint-Jean-de-Monts\n5,3 km od: Club Hippique Havre de Vie\nBr. 2 u pogledu odnosa cena/kvalitet od 398 hotela u Saint-Jean-de-Monts\n3,8 km od: Club Hippique Havre de Vie\nBr. 3 u pogledu odnosa cena/kvalitet od 398 hotela u Saint-Jean-de-Monts\n4,3 km od: Club Hippique Havre de Vie\nBr. 4 u pogledu odnosa cena/kvalitet od 398 hotela u Saint-Jean-de-Monts\n5,1 km od: Club Hippique Havre de Vie\nBr. 5 u pogledu odnosa cena/kvalitet od 398 hotela u Saint-Jean-de-Monts\n4,6 km od: Club Hippique Havre de Vie\nBr. 6 u pogledu odnosa cena/kvalitet od 398 hotela u Saint-Jean-de-Monts\nBr. 7 u pogledu odnosa cena/kvalitet od 398 hotela u Saint-Jean-de-Monts\n9,6 km od: Club Hippique Havre de Vie\nBr. 8 u pogledu odnosa cena/kvalitet od 398 hotela u Saint-Jean-de-Monts\n9,8 km od: Club Hippique Havre de Vie\nBr. 9 u pogledu odnosa cena/kvalitet od 398 hotela u Saint-Jean-de-Monts\n11,3 km od: Club Hippique Havre de Vie\nBr. 10 u pogledu odnosa cena/kvalitet od 398 hotela u Saint-Jean-de-Monts\n11,0 km od: Club Hippique Havre de Vie\nBr. 11 u pogledu odnosa cena/kvalitet od 398 hotela u Saint-Jean-de-Monts\n11,8 km od: Club Hippique Havre de Vie\nBr. 12 u pogledu odnosa cena/kvalitet od 398 hotela u Saint-Jean-de-Monts\n11,6 km od: Club Hippique Havre de Vie\nBr. 13 u pogledu odnosa cena/kvalitet od 398 hotela u Saint-Jean-de-Monts\n12,3 km od: Club Hippique Havre de Vie\nBr. 14 u pogledu odnosa cena/kvalitet od 398 hotela u Saint-Jean-de-Monts\n15,7 km od: Club Hippique Havre de Vie\nBr. 15 u pogledu odnosa cena/kvalitet od 398 hotela u Saint-Jean-de-Monts\n15,1 km od: Club Hippique Havre de Vie\nBr. 16 u pogledu odnosa cena/kvalitet od 398 hotela u Saint-Jean-de-Monts\n15,0 km od: Club Hippique Havre de Vie\nBr. 17 u pogledu odnosa cena/kvalitet od 398 hotela u Saint-Jean-de-Monts\nRoute de Coex les Fontenelles, 85220 L'Aiguillon-sur-Vie, Saint-Gilles-Croix-de-Vie, Francuska\n19,1 km od: Club Hippique Havre de Vie\nBr. 18 u pogledu odnosa cena/kvalitet od 398 hotela u Saint-Jean-de-Monts\n21,0 km od: Club Hippique Havre de Vie\nBr. 19 u pogledu odnosa cena/kvalitet od 398 hotela u Saint-Jean-de-Monts


Primopredaja deset ruskih oklopnih vozila Vojsci Srbije u Nišu (Foto: Dragana Cvetković RFE/RL)\n“Više je nego jasno da nemaju interesa da pomognu Srbiji i njenim susjedima da nađu mirno rješenje za izazove. Rusija će učiniti sve da spriječi integrisanje Srbije i zapada – uprkos želji miliona građana Srbije”, rekao je Hodžis Glasu Amerike.\nViše je nego jasno da nemaju interesa da pomognu Srbiji i njenim susedima da nađu mirno rešenje za izazove: Frenklin Hodžis\nDeset ruskih oklopnih vozila koja su, prema tvrdnjama predsjednika Srbije Aleksandra Vučića donirana vojsci Srbije, predstavljena su u ponedjeljak u gradu Nišu, na jugu Srbije. Njihov transport rijekom Dunav prvobitno je spriječila Rumunija, članica Evropske unije i NATO-a, zbog sankcija EU uvedenim Rusiji zbog nelegalne aneksije Krima.\nNaposlijetku, ruska vozila su do Srbije ipak stigla preko Mađarske čije su vlasti odobrenje za to objasnile tvrdnjom da su transportovana civilnim, a ne vojnim avionom.\nUpitana za reakciju povodom poteza mađarskih vlasti, administracija Evropske komisije je Glasu Amerike odgovorila da ne komentariše pojedinačne slučajeve – istakavši međutim da je primjena restriktivnih mjera Evropske unije odgovornost njenih članica.\n“Nadam se da će Mađarska, značajan član NATO-a i Evropske unije, organizacija zasnovanih na idealima liberalne demokratije od kojih je ostvarila dosta koristi, pomoći da se Rusija privoli u ispunjavanju obaveza koje treba da ispuni svaki odgovorni član mešunarodne zajednice”, kaže za Glas Amerike general Hoždis.\nPrethodno je, takođe na upit Glasa Amerike povodom dopremanja ruskih vozila, iz NATO stigao odgovor da Alijansa u potpunosti uvažava suvereno pravo svih država, uključujući i Srbiju, da biraju sa kim će sklapati političke i sporazume iz sfere bezbjednosti.\nSrbija je 2014, prije pet godina, otpočela pregovarački proces o članstvu u Evropskoj uniji. Istovremeno, održava bliske odnose sa Ruskom federacijom – država koja rukovodstvu Srbije pruža podršku u vezi sa spoljnopolitičkim pitanjima čije se rješavanje kosi sa sugestijama zapadnoevropskih partnera Srbije. Poput spora Beograda i Prištine, o čemu dvije strane vode pregovore uz posredstvo Evropske unije, koji su u zapećku od novembra 2018.


Iz izveštaja Fiskalnog saveta: Država iz budžetske rezerve pomogla i Bečeju\nU izveštaju Fiskalnog saveta Republike Srbije „Lokalne javne finansije: problemi, rizici i preporuke“ koji je objavljen 27. juna, govori se o problemima i rizicima finansijske održivosti lokalnih samouprava, te je Fiskalni savet zatražio od republičke vlasti da se uključe u rešavanje nagomilanih dugova na lokalu. Predstavnici MMF-a prošle nedelje su održali niz sastanaka sa predstavnicima institucija u okviru sedme revizije aranžmana sa Srbijom.\nSastali su se između ostalog i sa predstavnicima Fiskalnog saveta, koji su im predstavili rezultate svog poslednjeg istraživanja. Prema saznanjima Politike, nakon čitanja analize Fiskalnog saveta, delegacija MMF-a takođe insistira da se republičke institucije uključe u rešavanje lokalnih problema. Ovaj list dodaje i da je MMF kao korak ka rešavanju problema na lokalu naveo da država mora napraviti okvir preko koga će se pratiti da li se budžeti gradova i opština realno planiraju, pošto se prema oceni Fiskalnog saveta lokalni budžeti „naduvavaju” i to se godinama ignoriše, piše insajder.net.\nU izveštaju Fiskalnog saveta pominje se i opština Bečej. U odeljku „Netransparentno korišćenje budžetske rezerve“ navodi se da „nekredibilan budžetski proces na lokalu stvara pritiske za obezbeđivanjem dodatnih, neplaniranih transfernih sredstava iz republičkog budžeta. Suštinski nesklad između raspoloživih prihoda i planiranih rashoda JLS (jedinica lokalne samouprave; prim. nov) rezultuje stvaranjem docnji (o čemu je već bilo reči), ali takođe i pojačavanjem pritisaka na centralni nivo vlasti da interveniše na ad hoc bazi i pojedinim JLS odobrava dodatna sredstva iz budžetske rezerve“. Navodi se da je republički budžet, pored redovnog iznosa nenamenskih transfera propisanih godišnjim Zakonom o budžetu, „tokom 2016. godine izdvojio iz budžetske rezerve preko 2,5 mlrd dinara pod obrazloženjem potrebe da se izvrše obaveze usled smanjenog obima prihoda budžeta pojedinih jedinica lokalne samouprave. Najveći deo ove pomoći dat je Nišu (260 mln dinara), Kragujevcu (220 mln), Novom Sadu (190), Jagodini (130 mln), Zaječaru (115 mln), Bečeju (106 mln) i Vranju (100 mln). Ovakvoj praksi pribegavalo se i u 2015. godini, kada je za te namene iz tekuće budžetske izdvojeno nešto više od 1 mlrd dinara, i to jednim delom baš za one gradove koji su samo godinu dana kasnije (u 2016) ponovo dobili najveće sume novca (npr. Kragujevac)“.\nPovećati investicije za 250 miliona evra\nFiskalni savet konstatuje da bi investicije lokala trebalo povećati za najmanje 250 miliona evra, a preko polovine sredstava moguće je obezbediti reformama lokalnih javnih preduzeća. Dugogodišnje nedovoljno investiranje lokalnih samouprava dovelo je do toga da se stanje lokalne infrastrukture u Srbiji sada može bez ustručavanja oceniti kao katastrofalno. „Procenjujemo da bi investicije lokalne samouprave u srednjem roku trebalo povećati za najmanje 75% u odnosu na njihov sadašnji nivo, odnosno za oko 250 mln evra. Ovo povećanje investicija moguće je izvesti uz minimalan (ili nikakav) rast zaduženja lokalne vlasti. Naime, više od polovine potrebnih sredstava za predloženo povećanje investicija može se obezbediti reformom lokalnih javnih preduzeća, odnosno uštedama na subvencijama“.\nPodsetimo da je više od 100 miliona dinara opštini Bečej obezbeđeno za jednokratnu novčanu pomoć „radi prevazilaženja izuzetno lošeg životnog standarda građana na teritoriji opštine Bečej“ u julu 2016. godine. Osnov za to je bio bečejski Program za prevazilaženje stanja socijalne ugroženosti određene kategorije stanovništva na teritoriji opštine u kom piše da je „cilj prevazilaženje izuzetno lošeg životnog standarda socijalno ugroženih lica, bivših zaposlenih u preduzećima na teritoriji opštine Bečej, koja su nekada bila u državnom vlasništvu i poslovala sa državnim, odnosno društvenim kapitalom, a koja su za osnovnu delatnost imala poljoprivrednu proizvodnju zasnovanu na najmanje 10% obradivog poljoprivrednog zemljišta na teritoriji opštine Bečej“ – reč je o nekadašnjim zaposlenima u PIK-u „Bečej“.\nOko 106 miliona dinara je uplaćeno u opštinski budžet da bi se odande uputilo u Centar za socijalni rad, koji je socijalnu pomoć uplatio na bankovne račune oko 500 socijalno ugroženih nekadašnjih radnika PIK-a „Bečej“.\nU izveštaju Fiskalnog saveta govori se i o trošenju tekuće budžetske rezerve jedinice lokalne samouprave: „Pored pomenutih sredstava dodeljenih transferima od strane centralnog nivoa vlasti, JLS raspolažu svojom tekućom budžetskom rezervom – koja se, takođe, netransparentno troši. Za razliku od drugih budžetskih aproprijacija koje moraju biti odobrene od strane Skupštine grada, lokalne samouprave imaju autonomiju da sredstva iz tekuće budžetske rezerve troše diskreciono, tj. u skladu sa internim aktima i bez saglasnosti skupštine i informisanja javnosti. U praksi, ovaj proces odvija se tako što nadležni izvršni organ lokalne vlasti (gradonačelnik) na predlog lokalnog organa uprave nadležnog za finansije (sekretarijat za finansije konkretne JLS) donosi rešenje o upotrebi tekuće budžetske rezerve. Sredstva tekuće budžetske rezerve, načelno posmatrano, namenjena su za neplanirane svrhe (poput sanacije štete od prirodnih nepogoda), kao i za dodatnu potrošnju na pozicijama na kojima se u toku godine ispostavi da, usled nepredviđenih okolnosti, aproprijacije dodeljene godišnjim budžetom nisu bile dovoljne. Međutim, pored toga što ne postoji obaveza dobijanja saglasnosti gradske skupštine niti informisanje javnosti, transparentnost čitavog procesa je dodatno ugrožena time što u praksi ne postoje kontrolni mehanizmi koji omogućavaju da se u realnom vremenu utvrdi ko je krajnji korisnik ovih sredstava, tj. koja je njihova namena. Time je stvoren snažan podsticaj da JLS sredstva iz tekuće budžetske rezerve troše potpuno neopravdano“.\nFiskalni savet donosi i zaključke. Recimo, i to da su budžeti lokalnih samouprava više „spisak želja”, a mnogo manje obavezujući dokumenti. „Republika snosi veliku odgovornost i za to što nije sprečila gomilanje ogromnih problema pojedinih lokalnih samouprava u prethodnih deset godina”, navodi se između ostalog u izveštaju Fiskalnog saveta koji traži od nadležnih ministarstava da se bolje upoznaju sa problemima lokalnih samouprava, da uvedu adekvatnu kontrolu u skladu sa svojim nadležnostima, a da se u slučaju gradova sa najkritičnijim finansijama uključe u rešavanje problema.\nU rezimeu se navodi da fiskalni problemi lokalne samouprave ugrožavaju javne finansije zemlje, ali takođe koče i privredni rast i smanjuju kvalitet života građana Srbije. Budžeti velikog broja gradova i opština su neodrživi, a poslovanje većine lokalnih javnih preduzeća i drugih ustanova u nadležnosti lokala (npr. apoteka) jeste neuspešno. Zajedno sa svojim preduzećima, gradovi i opštine imaju dug od gotovo milijardu evra, a uz to, kasne u plaćanju dospelih obaveza prema dobavljačima u iznosu od preko 300 miliona evra. Neplaćanje obaveza lokalne samouprave i njenih javnih preduzeća širi probleme lokalne vlasti dalje ka privredi, a naročito ka republičkim javnim preduzećima (što na kraju često pokriva država) i tako usporava privredni rast zemlje. Dodatni kanal kojim loše vođenje lokalnih finansija koči rast BDP-a je sistematski manjak investicija – godišnji nedostatak javnih investicija lokalne samouprave je oko 250 miliona evra. Ta sredstva se, umesto na potrebne investicije, odlivaju najvećim delom na pokrivanje gubitaka lokalnih javnih preduzeća, koja dobijaju ogromne subvencije od oko 200 miliona evra godišnje. Možda i najporazniji efekat neuređenih finansija gradova i opština je to što su usluge koje građani dobijaju od lokalnog nivoa vlasti na zabrinjavajuće niskom nivou, piše u rezimeu izveštaja Fiskalnog sveta.\nU vezi sa budžetima lokalnih samouprava Fiskalni savet iznosi prilično alarmantne podatke: „U najvećem broju gradova i opština integritet budžetskog procesa je ugrožen. Veliki fiskalni problem lokalne samouprave je i to što budžeti najvećeg broja gradova i opština nisu kredibilni. Zbirno je budžetima svih lokalnih samouprava planirano da će se na lokalnom nivou vlasti u 2016. ostvariti ukupni prihodi od 310 mlrd dinara, a stvarno je naplaćeno tek oko 265 mlrd dinara. Takođe, ukupni rashodi planirani su na 330 mlrd dinara, a ostvareno je oko 260 mlrd dinara. Postoji nekoliko razloga zbog kojih dolazi do ovako velikog odstupanja između planiranog budžeta i njegovog izvršenja. Prilikom izrade budžeta lokalne samouprave u rashode često uključuju i zaostale obaveze iz prethodnih godina (kako bi postojala otvorena aproprijacija u slučaju njihovog plaćanja), a takođe, planiraju se za svaki slučaj i drugi rashodi za koje postoji mala verovatnoća da će biti realizovani (najčešće veći investicioni projekti). Zbog svega toga planirani rashodi u budžetu najčešće su nerealno visoki. Sledeći korak, nakon nerealnog planiranja rashoda, je da se prihodi „naduvaju“ kako planirani deficit ne bi bio veliki. Posledica svega je da lokalne samouprave u proseku ne ostvare oko 15% planiranih prihoda i oko 20% planiranih rashoda, što praktično obesmišljava njihov budžetski proces. Stav Fiskalnog saveta je da se docnje moraju pouzdano evidentirati i pratiti van budžeta, a da ih treba uključivati u budžet samo onda kada je izvesno da će biti plaćene u narednoj godini, jer budžet mora biti realan i obavezujući dokument vođenja javnih finansija na lokalu. Struktura rashoda lokalne samouprave veoma je loša – previše se troši na subvencije, a premalo za kapitalne rashode. Verovatno najveća strukturna slabost finansija lokalne samouprave jeste dugogodišnji manjak javnih investicija. Lokalne samouprave u Srbiji za investicije izdvajaju svega oko 1% BDP-a (oko 330 mln evra), dok je prosek ostalih zemalja CIE oko 2% BDP-a. Što je još gore, u poslednjih nekoliko godina učešće lokalnih javnih investicija u BDP-u Srbije se smanjuje na oko 0,8% BDP-a (u isto vreme u zemljama CIE raste na oko 2,5% BDP-a). Sa druge strane, loše poslovanje lokalnih javnih preduzeća (LJP) predstavlja ogroman i relativno stabilan budžetski trošak lokalnih samouprava, koje za subvencije samo tim preduzećima godišnje daju oko 0,6% BDP-a (oko 200 mln evra), dok su ukupne subvencije lokala oko 250 mln evra (0,8% BDP-a)“.\nViše iz ove kategorije « Dan borca: Komemoracija na groblju\tIsplaćene dividende Telekoma: Građanima 362 dinara »


Turski premijer i privrednici naredne sedmice u Beogradu\nPremijer Turske Ahmet Davutoglu, zajedno sa državno-privrednom delegacijom, boraviće naredne sedmice u Beogradu gdje će razgovarati sa zvaničnicima Srbije i učestvovati na poslovnom Forumu Turske i Srbije.\nU dvodnevnu posjetu Srbiji Davutoglu dolazi 28. decembra. Očekuje se da će glavne teme razgovora biti ekonomska saradnja a pored Beograda trebalo bi da posjeti Novi Pazar i Sjenicu.\nKako je najavljeno iz Privredne komore Srbije, u privrednoj delegaciji Turske biće Omer Džihan Vardan, predsjednik Odbora za ekonomske odnose sa inostranstvom i predstavnici najvećih turskih kompanija.\nBiće zastupljeni svi privredni sektori, posebno sektori građevine i građevinskog materijala, energetike, tekstila, namještaja i djelova za nameštaj, rudarstva, šumarstva, auto industrije i djelova za autoindustriju, navela je PKS.\nPremijer Srbije Aleksandar Vučić najavio je početkom decembra da će sa turskim premijerom doći biznismeni koji su zainteresovani za privatizaciju, banje, izgradnju turističkih kapaciteta i za investicije u domaće kompanije.\nOvo je prva poseta turskog premijera od ljeta 2010. kada je na toj funkciji bio sadašnji predsjednik Redžep Tajip Erdogan.


Raković: Ukoliko Viši sud ne donese konačnu odluku za mjesec, organizovaćemo protest - Vijesti.me\n"NENAMNEJNSKI POTROŠENO 4,2 MILIONA EURA"\nRaković: Ukoliko Viši sud ne donese konačnu odluku za mjesec, organizovaćemo protest\n„Nećemo da odstupimo od svoje pravde i prava, nego ćemo da je dovedemo do kraja“, poručio je Raković na protestu ispred zgrade Vlade\nBivši radnici Kombinata aluminijuma (KAP) organizovaće proteste ispred Višeg suda, ukoliko ta institucija u roku od mjesec ne donese konačnu odluku u vezi sa njihovim otpremninama.\nPredstavnik penzionisanih radnika, Nikola Raković, kazao je da su se oni, nakon mjesec prekida, ponovo okupili ispred zgrade Vlade i da će se okupljati sve do realizacije Zakona o izmirivanju obaveza prema radnicima KAP-a.\n„Nećemo da odstupimo od svoje pravde i prava, nego ćemo da je dovedemo do kraja“, poručio je Raković na protestu ispred zgrade Vlade.\nOn je podsjetio da je pred Višim sudom u toku postupak, po žalbi Vlade, u vezi sa dvije pozitivne presude Osnovnog.\nRaković je dodao da su njihovi advokati uputili dvije urgencije Višem sudu za brže rješavanje i donošenje odluke u vezi sa otpremninama bivših radnika KAP-a.\nOn je naveo da Viši sud, nakon dvije godine, nije razmatrao predlog.\n„Vidjećemo šta će zbor da odluči. Ukoliko Viši sud ne donese konačnu odluku za mjesec, organizovaćemo protest ispred tog suda“, rekao je Raković.\nBivši radnici, kako je dodao, čekaju i odluku Ustavnog suda u vezi sa stambenim novcem, u iznosu od 4,2 miliona eura, koji je potrošen nenamjenski.\n„To je 4,2 miliona eura stambenog novca, namijenjenog za stambenu gradnju, a koji je nenamjenski potrošen za vrijeme dok su KAP-om upravljali Rusi i uz blagoslov Sindikata“, kazao je Raković.\nOn je rekao da i tu presudu bivši radnici čekaju dvije godine i da je napravljena urgencija da sud po tom pitanju donese odluku.\nRaković je saopštio da je od suda tražio da objasni na osnovu čega je Zakon o izmirivanju obaveza prema radnicima KAP-a proglašen diskriminatorskim.\n„Neka Ustavni sud argumentuje i dokumentuje razloge činjenicama, jer su naveli da je to iz socijalnog programa. Neka kažu koji je to socijalni program, kada je donešen i koji je njegov djelovodni broj“, rekao je Raković.\nOn je dodao da među bivšim radnicima KAP-a ima mnogo onih koji nijesu riješili stambeno pitanje, niti im je isplaćena otpremnina.\n"Preko našeg primjera se može, na nivou Crne Gore, vidjeti pljačka radničke klase. Mi to nećemo dozvoliti“, poručio je Raković.\nBivši radnici KAP-a, njih 414, koji su u drugoj polovini 2013. godine bili primorani da napuste kompaniju zbog pokretanja stečaja, nekoliko godina čekaju isplatu 5,45 miliona EUR otpremnina.\nNikola P. 2 mjeseca i 1 nedelja\nDno dna.Poltromski ustavni sud.Ostace upamceni kao najveca ljaga sudstva u CG od postanka.


Giorgio Ricci: "Bitno je pokušati učiniti Serie A globalnijom" | Ju1897.net\nGiorgio Ricci: "Bitno je pokušati učiniti Serie A globalnijom"\nJuventusov Chief Revenue Officer, Giorgio Ricci smatra da bi Serie A trebala pratiti trend iz La Lige, te također jednu utakmicu po sezoni izvoziti u inostranstvo. Plan za odigravanje ligaškog susreta između Barcelone i Girone u Majamiju 26. januara razbjesnio je širu javnost Španije, a u toku je čak pokrenut i pravni postupak kako bi se blokirala izvoženja utakmica La Lige u inostranstvo.\n"Pokušati učiniti šampionat više globalnim je zaista bitno," izjavio je CRO Juventusa za BBC Sport. "Izvesti u inostranstvo jednu od 38 ligaških utakmica je dobra opcija. Ukoliko pogledamo neke od razvijenijih šampionata po pitanju komercijalne strategije, poput NBA ili NFL-a, svi oni izvoze jednu ili dvije utakmice izvan svojih granica, u Englesku ili negdje drugdje u Evropu. Mislim da je to dobra strategija. Ključno je pronaći pravu ravnotežu između komercijalnih potreba i održavanja domaćeg DNK, što zapravo i predstavlja esenciju fudbala."\nGiorgio Ricci je u nastavku intervjua objasnio i bitnost potpisivanja Cristiana Ronalda od strane Juventusa. "Cijeli posao oko Ronalda kretao se od sportskih do poslovnih potreba kluba. To je jedinstven slučaj u fudbalu koji je kombinovao plan razvoja i povratak planu, na i izvan terena."


Izetbegović i Čović: Dodikov SNSD definitivno partner\nTanjug 13. februara 2019. 16:53\nSARAJEVO – Predsednik najuticajnije bošnjačke SDA Bakir Izetbegović i predsdnik HDZ-a BiH Dragan Čović saopštili su danas da je SNSD, Milorda Dodika, definitivno partner tih stranaka za formiranje vlasti na niovu države BiH.\nGotovo pet meseci od Opštih izbora u toj državi, vlast na nivou BiH nije formirana, osim Predsedništva BiH, dok je u Republici Srpskoj vlast formirana na svim nivoima još krajem prošle godine.\nIzetbegović je novinarima rekao da je sastanak održan u dobroj atmosferi i da je napravljen još jedan korak među strankama kada je reč o ulasku u koaliciju na svim nivoima.\n„Mislim da ćemo uskoro imati kompletiran deo bošnjačke koalicije. Nakon odluke SDP-a imamo prostor da se krene u pregovore s drugim stranakam. Cenim da ćemo u prvoj polovini marta imati definisane koalicije“, rekao je Izetbegović.\nDanas je bilo govora i o prioritetima na koje treba da se fokusira vlast u naredne četiri godine poput EU i NATO puta, zaustavljanja odlaska mladih ljudi, infrastrukturni projekti, poboljšanja standarda i tako dalje.\nOn je rekao da bi iduće sedmice mogao biti konstituisan Dom naroda Parlamenta FBiH, a nakon njega i Dom naroda Parlamentarne skupštine BiH, preneo je sarajevski portal Klix.\nČović je kazao da je razgovarano o saradnji dve stranke, spoljnoj politici (EU i NATO putu) i uspostavi vlasti u BiH. Dodao je da je saradnja SDA i HDZ-a nužna za bolje odnose, napredak i očuvanje BiH.\n„Što se tiče EU i NATO puta, za HDZ BiH to nema nikakve alternativu. Svaki predstavnik HDZ-a i HNS-a na svim nivoima to jasno iskazuju. Treba tražiti rešenja s partnerima u tome kako napraviti iskorak“, rekao je Čović na zajedničkoj konferenciji za novinare sa Izetbegovićem.\nPredsednik HDZ-a smatra da je MAP trebao biti aktiviran prošle godine i da to treba učiniti sada te da bi BiH dobila kandidatski status za članstvo u EU da su usvojene izmene Izbornog zakona BiH.\nŠto se tiče Saveta ministara BiH, Čović je kazao da HDZ smatra da što pre treba imenovati mandatara za sastav vlade BiH.\nČović je istakao da veruje da će do kraja iduće sedmice biti formiran Dom naroda Parlamenta FBiH nakon čega će biti usvojen budžet za 2019.\nOn je rekao da je Dodikov SNSD definitivno treći partner SDA i HDZ-a na državnom nivou. Kako kaže, razgovarao je o tome i sa predsednikom SNSD-a i sa predsednikom SBB-a Fahrudinom Radončićem.\n„HDZ neće odlučivati o tome ko će biti u bošnjačkom bloku stranaka. HNS ima dovoljan kapacitet u hrvatskom bloku“, kazao je Čović.\nNa pitanje novinara o tome kako će sa SNSD-om rešiti problem NATO integracija BiH, Čović nije precizno odgovorio ističući da je SNSD nezaobilazni partner.\n„To su pitanja koja trebaju partneri da reše. Treba razgovarati o svemu. Imamo jasne stavove sa sve tri strane, ali mnogo možemo rešiti razgovorom“, rekao je Čović.\nČović smatra kako se više ne smije igrati s izbornim procesom odnosno da se „u Predsedništvu BiH kao sada nalaze dva bošnjačka člana Predsedništva BiH“.


Domaća serija „Besa“ ekskluzivno na SUPERSTAR TV | CityMagazine\nSerija Besa, rađena po najvišim produkcijskim standardima, okupila je poznate svetske i domaće scenariste kao i regionalnu i inostranu glumačku postavu. Prvi put na našim prostorima proslavljeni britanski scenarista Toni Džordan (poznat po TV serijama Hustle, Life on Mars…) zajedno sa timom pisaca iz našeg regiona i scenaristom Mladenom Matičevićem, kreirao je prvi domaći serijal koji prati sve standarde poznatih britanskih dramskih serija.\n„Nakon rada na mnogim dramskim serijama u Engleskoj i Americi, moram priznati da je rad na Besi bilo jedno fantastično iskustvo. Odlična produkcija i glumačka ekipa donose gledaocima seriju istog kvaliteta kao i u Engleskoj. Lepo je videti da originalne drame, kao one koje se mogu videti širom sveta, dolaze i sa Balkana, a da predstavljaju univerzalne priče sa kojima možemo svi da se identifikujemo”, izjavio je Toni Džordan, glavni pisac i kreator serije.\n„mts televizija razvija se u modernu platformu koja svojim sveobuhvatnim programskim sadržajem zadovoljava i najzahtevnije ukuse naših gledalaca. Budućnost telekomunikacionog biznisa sve više je vezana za multimedijalne usluge, pre svega televiziju. Svako ko želi da bude lider u tom poslu mora svojim korisnicima da pruži najbolji sadržaj, prvenstveno u domenu zabavnog i sportskog programa. Pokretanjem SuperStar TV-a mi smo upravo to i imali za cilj, a početkom emitovanja serije Besa jasno potvrđujemo svoju rešenost da najkvalitetniji domaći serijski program bude okosnica naše ponude“, izjavio je Vladimir Lučić, koordinator za internet i multimediju Telekom Srbija grupe.\n„Antenna Group Studios ponosna je na novi projekat koji je, sa sigurnošću mogu reći, pomerio granice kako u srpskoj tako i regionalnoj produkciji. Posle osvajanja Holivuda putem ulaganja u najuspešnije produkcijske kompanije – Imagine Entertainment i Propagate, naša kompanija nastavlja svoj rast i u regionu investirajući u najbolje i originalne medijske sadržaje poput serije Besa. Ovaj projekat okupio je sjajan produkcioni i glumački tim iz celog regiona. To je izuzetna, uzbudljiva i veoma osetljiva priča. Uverena sam da će publika biti oduševljena, kako kod nas, tako i u svetu jer će se serija prikazivati i van regiona. Naša kompanija, Antena grupa nastaviće sa investicijama u inovativne sadržaje koji će pomerati granice u daljem razvoju TV industrije u Srbiji i u svetskim okvirima“, izjavila je Manja Grčić, direktorka Antena grupe za Srbiju i Crnu Goru.\nPoster za novu seriju\nTea Korolija, producent Adrenalin produkcije, kaže: „Besa je najveći projekat koji smo do sada radili i jedan od najvećih TV projekata u regionu. Ponosni smo što smo okupili ekipu koja je od kreatora, glumaca i reditelja oformila međunarodni tim koji će na ekrane preneti uverljivu priču u stilu popularnih serija Breaking Bad ili Ozark, a obrađuje teme koje se tiču morala, identiteta i međuljudskih odnosa.“\nSerija broji oko 200 glumaca sa celokupnog prostora bivše Jugoslavije, kao i inostrane glumce iz Albanije, Velike Britanije i Francuske. Autorski tim na čelu sa rediteljem Dušanom Lazarevićem (Death in Paradise, Misfit…) snimao je seriju Besa više od 120 dana, na atraktivnim lokacijama širom Balkana.\n„Kapetan“ stigao u bioskope Besa · domaće · novo · serija · trailer


NSinfo: Prijem za Vošu u Skupštini AP Vojvodine - sledeće sezone SEHA liga, možda i Liga Šampiona\nPrijem za Vošu u Skupštini AP Vojvodine - sledeće sezone SEHA liga, možda i Liga Šampiona\nPredsednik Pokrajinske vlade Igor Mirović i pokrajinski sekretar za sport i omladinu Vladimir Batez, primli su rukovodstvo i igrače Rukometnog kluba Vojvodina\npovodom ostvarenog uspeha tog kluba, odnosno osvajanja pete uzastopne titule prvaka Super lige Srbije.\nMirović je čestitajući vojvođanskim rukometašima na tako značajnom uspehu, istakao da im zapravo čestita na borbenosti, srčanosti, na načinu na koji su predstavljali svoj klub i svoj grad. Predsednik Pokrajinske vlade izneo je da je ovde posebno značajno što se radi o postizanju uspeha u kontinuitetu.\n„Nijedan kolektivni sport, osim odbojke, u proteklih više decenija u novosadskoj istoriji sporta, nije uspeo da iz godine u godinu bude najbolji“, rekao je Mirović i ukazao na konkurenciju koja nije zanemarljiva u ovom sportu. To, po njegovim rečima, govori o samim igračima i dugoročnom i dobrom radu i dobroj upravi, koja godinama čini sve da u kontinuitetu obezbedi odlične uslove igračima, odnosno za razvoj rukometnog sporta u našem gradu. Predsednik Mirović je istakao i značaj sportske hale na Slanoj bari, u čijem je osnivanju i sam učestvovao, te da ga posebno raduje činjenica da je ovaj sportski objekat u funkciji sportskih potencijala na najbolji način, što znači da se taj trud zaista isplatio. Sada i vaterpolisti i rukometaši i drugi sportski klubovi imaju više prostora, komfora i mnogo bolje uslove. Kako je Mirović još naglasio ovde nije reč samo o pobedi, već o činjenici da su rukometaši „Vojvodine“ uspeli da održe titulu prvaka tako dugo, odnosno da se radi o snažnom sportskom kolektivu koji se godinama održava na najvišem nivou.\nPredsednik Rukometnog kluba ''Vojvodina'' Milan Đukić zahvalio se na prijemu, podsetio je na dosadašnje rezultate i najavio evropske utakmice koje im predstoje, i izrazio uverenje da će bar jednu evropsku utakmicu dovesti u Novi Sad. Đukić je ovom prilikom najavio i sigurno učešće vojvođanskih rukometaša u SEHA ligi.\nPredsedniku Miroviću je ovom prilikom uručena zahvalnica za veliku podršku i doprinos Rukometnom klubu „Vojvodina“.\n... liga šampiona, Novi Sad, rk vojvodina, seha liga, vojvodina


U četvrtom kolu Super lige Srbije Čukarički će u subotu od 20 časova gostovati timu OFK Bačke. Taj duel će za domaćina imati epitet istorijskog, s obzirom da će im to biti prvi meč pod reflektorima.\nOni su pušteni u rad u ponedeljak, u prisustvu čelnika kluba, a zvaničnu premijeru na stadionu „Slavko Maletin Vava“ imaće upravo protiv našeg kluba. Čestitamo domaćinu i nadamo se vrhunskom fudbalskom spektaklu u subotu.\nU međuvremenu određena su i zvanična lica ovog meča, delegat će biti Novak Kostrešević, prvi sudija Petar Piper, pomoćnici Dragan Bogićević i Goran Stanojević, a četvrti sudija Novak Simović.


Zbog slučaja Bitići OŠTRE KRITIKE IZ VAŠINGTONA: Šta su o Srbiji rekli američki kongresmeni\nSrbija sama neće uraditi pravu stvar. Čitavih 19 godina mi nailazimo na zid - ovim rečima je predstavnik Komiteta za spoljne poslove Predstavničkog doma SAD Eliot Ejndžel okarakterisao postupanje Srbije u istrazi ubistva braće Bitići, slučaja koji je, bez sumnje, jedan od najvećih kamena spoticanja u odnosima Srbije i SAD od 2000. godine do danas.\nU raspravi u tom telu američkog Senata, na kome je ove nedelje usvojena Rezolucija o slučaju Bitići, oštro je govoreno o Srbiji i njenom rukovodstvu, i poručeno da je neuspeh Srbije da ovaj slučaj izvede na čistinu - za svaku osudu.\nBraća Bitići, Ilij, Agron i Mehmet, bili su američki državljani koji su se tokom ratnih zbivanja na Kosovu priključili Oslobodilačkoj vojsci Kosova (OVK), a uhapšeni su 1999. godine na teritoriji Srbije zbog ilegalnog ulaska u zemlju. Zbog toga su osuđeni na 15 dana zatvora, a zatim i pušteni tri dana ranije, od kada ima se gubio svaki trag. Njihova tela pronađena su u masovnoj grobnici 2001. godine sa vezanim rukama i prostrelnim ranama na potiljku.\nPut za jači pritisak na Srbiju\nSrbija je od strane američkih zvaničnika godinama opominjana zbog slučaja Bitići i činjenice da do danas nije odgovarao za taj zločin, a usvajanje ove rezolucije, čiji su zastupnici dva kongresmena, Li Zeldin i Eliot Ejndžel, zapravo je put za pojačavanje pritiska na našu zemlju.\nNaime, ta rezolucija nema posebnu zakonsku snagu, i ne ide na potpisivanje kod američkog predsednika, kakav je slučaj sa drugih aktima koje donosi Senat, već služi za iskazivanje stava. Upućeni tvrde da je upravo pojačavanje pritiska na Srbiju glavni cilj usvajanja te rezolucije.\nZanimljivo je da su ova dva kongresmena, Li Zeldin i Elijot Ejndžel, zapravo familijarno povezani, kao i da su, prema navodima pro-bono advokata, koji sastupa porodicu Bitići, Pravina Madhirajua, godinama u kontaktu sa porodicom Bitići.\nSednici na kojoj je usvojena rezolucija prisustvovali su članovi porodice Bitići, kao i advokat Madhiraju, koji je prenosio detalje sa rasprave uoči usvajanja rezolucije.\nU raspravi, iznet je niz osuda Srbije vezano za ovaj slučaj, pa je tako od strane kongresmena Ejndžela izrečeno i da su sramna prekršena obećanja rukovodstva Srbije da će slučaj biti rešen, dok je Zeldin naveo da su neuspesi Srbije za svaku osudu, a da su braća Bitići "dali svoje živote boreći se za pravdu".\nOni su istakli i da neće odustati od svog cilja, kao i da su Srbija i njeno rukovostvo sada "na oku" zbog ovog slučaja.\nKo su odgovorni?\nSama rezolucija, u kojoj se jasno ističe da "svaki progres u rešavanju tog slučaja, ili nedostatak istog, mora da ostane odlučujući faktor u daljem razvoju odnosa između Amerike i Srbije", i njeno usvajanje govori da je to slučaj od koga SAD neće odustati.\nDrugačije rečeno, insistiranje na otkrivanju počinilaca ovog zločina, među kojima se, kao odgovori u lancu komande, u rezoluciji jasno pominju trojica visokih funkcionera Ministarstva unutrašnjih poslova tadašnje Jugoslavije, ostaće, uz Kosovo i pronalaženje odgovornih za paljenje američke ambasade u Beogradu 2008. godine glavni pravci pritiska SAD na Srbiju i u narednom periodu.\nInače, ovaj slučaj nalazi se u Tužilaštvu za ratne zločine. Prema zvaničnim podacima, za pomaganje u ubistvu suđeno je pripadnicima Žandarmerije Sretenu Popoviću i Milošu Stojanoviću, ali su oni i konačno oslobođeni odgovornosti 2013. godine.\nPoimence se u rezoluciji navodi da su u lancu komande u trenutku ubistva bili - tadašnji ministar unutrašnjih poslova Vlajko Stojiljković koji je izvršio samoubistvo 2002. godine, bivši načelnik resora javne bezbednosti MUP-a Srbije Vlastimir Đorđević, koji je osuđen u Hagu na 18 godina robije, kao i nekadašnji komandant posebnih jedinica policije (PJP) na Kosovu i Metohiji Goran Radosavljević Guri.\nKada je reč o Guriju, navodi se da je u Srbiji i da radi kao direktor firme za konstalting u oblasti bezbednosti, ali i da je član vladajuće partije u Srbiji, SNS.\nŠta traži američki Senat?\nPorodica Bitići tražila je da Guri bude isključen iz te stranke. Sam Radosavljević je, prema izjavama nekadašnjeg tužioca za ratne zločine, bio pod opservacijom zbog slučaja Bitići. Vukčević je 2013. godine rekao da “dosadašnja istraga nije utvrdila niti da je odgovoran, niti da nije”.\nU Rezoluciji Senata se navodi da je "neshvatljivo da do sada niko nije osuđen za smaknuće braće Bitići, kao i da niko u ovom trenuku ne suočava sa optužbama za te užasne zločine".\nOd Vlade Srbije i nadležnih institucija traži se da kao "prioritet postave istragu i procesuiranje odgovornih nekadašnjih zvaničnika, za koje se veruje da su odgovorni za smrt braće Bitići - direktno ili indirektno".\nSkot: Rezolucija izraz frustracije\nAmerički ambasador u Srbiji Kajl Skot rekao je da je Rezolucija Kongresa SAD vezana za slučaj Bitići izraz nestrpljenja i frustracije, ali i pokazuje da SAD još imaju interes da vide pravdu za porodicu Bitići.\n- Slučaj braće Bitići će i dalje biti na našoj bilateralnoj agendi - rekao je on.\nRezolucija je, navodi, stav i mišljenje da su tri amarička građanina ubijena u Srbiji kada su bili u rukama srpske policije, da niko još nije odgovarao za to, kao i da "nema pravde za porodicu Bitići koja na to čeka već 19 godina".\nKuburović: Pitanje koje nam uvek postavljaju\nMinistarka pravde Nela Kuburović rekla je da je Srbija posvećena rešavanju slučaja braće Bitići, a srpski nadležni organi rade da se taj postupak procesuira i utvrde i sankcionišu odgovorni.\n- Rešavanje slučaja ubistva braće Bitići je jedno od otvorenih pitanja koje Srbija ima sa SAD i to je jedno od pitanja koje se uvek postavi kada razgovarate sa američkim državnicima - rekla je Kuburović za TV Prva.\nDačić: Država se ozbiljno bavi ovim pitanjem\nMinsitar spoljnih poslova Ivica Dačić ukazao je danas, povodom slučaja braće Bitići, da je za svaku osudu države i tužbu - potrebno imati dokaze. On je rekao da ne postoji nijedan razgovor sa bilo kim iz američke administracije, a da se taj slučaj ne pomene.\n- Ovde je pitanje da li država nešto neće, ali ne postoji bilo kakav osnov da neko kaže da država neće da sarađuje. Država se veoma ozbiljno bavi tim pitanjem, naglasio je Dačić.\nAmbasada SAD: Nećemo zaboraviti smrt braće Bitići\nSTEJT DEPARTMENT O LJUDSKIM PRAVIMA U SRBIJI U izveštaju protesti, braća Bitići, izbori i LGBT populacija, ali to nije jedino čime se Amerika bavila


Represent Communications na vrhu liste agencija za komunikacije i odnose sa javnošću - PORTAL\nAgencija Represent Communications iz Beograda, ponovo je zauzela lidersku poziciju prema poslednjem istraživanju portala Marketing mreža za 2020. godinu a u okviru studije Agency Report. Ovo je jedino istraživanje na našem tržištu koje se odnosi na oblasti poslovanja agencija za komunikacije i odnose sa javnošću. U prethodnoj godini, Represent Communications uspeo je da se zadrži u samom vrhu liste prema poslovnom prihodu, a po neto dobiti nalazi se na 13. mestu. Uprkos svim izazovima na tržištu i padu od 6,92% u poslovnom prihodu, Represent Communications uvećao je postojeći tim za 15,69%.\n„U godini koja je za sve marketinške industrije bila teška, uspeli smo da zadržimo lidersku poziciju jer smo verovali u svoje znanje, ljude i inovacije koje smo uvodili tokom uslova kojima smo se prilagođavali. Trudili smo se da maksimalno održimo postojeće poslovne kapacitete i budemo uvek tu za naše zaposlene i klijente. Ponosna sam što je moj tim pokazao svoju snagu i fleksibilnost na delu jer smo se u vrlo kratkom periodu prilagodili svim nastalim promenama, bez bilo kakvog zastoja servisirali klijente, dobili nove projekte i što smo doneli odluku da na uštrb profita ne pravimo rezove ni u ljudstvu ni u platama ni u edukacijama i benefitima za zaposlene, što je nažalost bila retkost u agencijama u Srbiji i regionu“, ponosno ističe generalna direktorka Reprsent Communications, Tamara Jokanović.\nTekst objavio: UrednikDatum: 16.09.2021, 05:33 17.09.2021


Nemački Infineon kupuje američki Sajpres › Made-in-Germany.rs\nNemačka kompanija za proizvođnju čipova „Infineon“ dogovorila je preuzimanje američke kompanije iz iste branše „Sajpres semikondaktors“ za devet milijardi eura, odnosno 10,06 milijardi dolara, uključujući tu i dug kompanije, saopštava nemački investitor.\nPonuda Infineona od 23,85 dolara po akciji predstavlja premiju od 46 posto u odnosu na cenu deonica Sajpresa u poslednjih mesec dana. Oko 30 procenata od ukupne svote namenjene za kupovinu, nemačka kompanija će finansirati postojećim kapitalom, dok će ostatak pokriti uplatom gotovine i iz kredita.\nPrema očekivanjima Infineona, ova sinergija bi do 2022. godine trebalo da ostvari uštedu troškova od 180 miliona dolara godišnje, uz dugoročnu korist od više od 1,5 milijardi eura godišnjih prihoda, poručuju iz nemačke kompanije, a prenosi američki CNBC.\nVest o preuzimanju dovela je do pada akcija Infineona za 6,5 procenata u okviru indeksa Stoxx 600, dok su akcije američke kompanije istovremeno skočile u elektronskom trgovanju za čak 27 procenata.\nUnija odobrila Bajeru kupovinu Monsanta\nSpajaju se nemački „Linde“ i američki „Prakser“\nOd MiG na 05/06/2019 / AKTUELNO / Ostavite komentar


„Vezene“ tetovaže još veći hit u 2020. godini - Muški magazin - trendovi, fitness, lifestyle, saveti, devojke...\nTattoo majstori i ljubitelji tetovaža konstantno dolaze na ideje kako da ovu umetnost učine boljom i zanimljivijom i kako da kreiraju tetovaže koje će biti poptuni hit. Sada su se na Instagramu pojavile „Vezene“ tetovaže koje izgledaju kao da su vam prišivene na kožu.\nOvaj stil tetovaža imitira konac i iglu i kreira tetovaže koje izgledaju kako da su izvezene na parčetu tkanine. Na ovaj način su spojena dva umetnička pravca koja čini da vaša koža bude pravo slikarsko platno na kojem ćete imati fenomenalna remek dela.\nMi vam predstavljamo galeriju ovih tetovaža kako biste shvatili o čemu je reč:


Železnička nesreća u Americi, ima poginulih /video/\nŽeleznička nesreća u Americi, ima poginulih /video, foto/\nZvaničnik je naveo da je bilo više povređenih, ali da se još ne zna konačan broj.Kako navodi agencija Rojters, Nacionalni odbor za bezbednost saobraćaja saopštio je da će istražiti uzrok ove nesreće.Uzrok nesreće još nije poznat.U vozu koji je krenuo za Sijetl bilo je oko 146 putnika i 16 članova posade, saopšteno je iz kompanije „Amtrak“, prenosi Tanjug.\nsvet, nesreća, sjedinjene američke države\n07:23 26.09.2021 (Osveženo: 07:31 26.09.2021)\n© AP Photo / Kimberly FossenVoz iskočio iz šina u Montani\n© AP Photo / Kimberly Fossen\nNajmanje tri osobe su poginule, a nekoliko putnika je povređeno, kada je u subotu putnički voz američke železničke kompanije „Amtrak“ iskočio iz šina u severnoj centralnoj državi Montana, saopštio je danas zvaničnik iz kancelarije lokalnog šerifa.\nZvaničnik je naveo da je bilo više povređenih, ali da se još ne zna konačan broj.\nKako navodi agencija Rojters, Nacionalni odbor za bezbednost saobraćaja saopštio je da će istražiti uzrok ove nesreće.\nUzrok nesreće još nije poznat.\nU vozu koji je krenuo za Sijetl bilo je oko 146 putnika i 16 članova posade, saopšteno je iz kompanije „Amtrak“, prenosi Tanjug.


Privatnost Banko Sistemi\nZaštita i privatnost Vaših podataka od kljucne je važnosti za BANKO Sistemi i pristupamo joj sa najvećom ozbiljnošću. U skladu s tim, cilj ovog teksta je da Vas upozna sa načinom na koji koristimo i štitimo bilo koje privatne podatke do kojih dolazimo putem aktivnosti na našoj Internet prodavnici. Takođe, bitno nam je da znate da naš tim u potpunosti shvata koliko Vam je ovakva vrsta zaštite podataka bitna, i da stoga neprestano unapređujemo naše poslovanje i pratimo najnovija dostignuća kako bismo našu Internet prodaju učinili što sigurnijom i pouzdanijom.\nVaši kontakt podaci kao što su: ime, prezime, poštanska adresa, email adresa, korisničko ime i lozinka, podaci za plaćanje, podaci za isporuku i broj telefona, čak i ukoliko ne obavite kupovinu do kraja\nPodaci o bilo kojoj narudžbini koju izvršite preko naše Internet prodavnice, kao i podaci vezani za isporuku proizvoda\nZa našu internu statističku analizu podataka koja ima za cilj poboljšanje poslovanja i unapređenje naših usluga\nDa Vam ponudimo da učestvujete u anketi ili Vas zamolimo da nam date povratnu informaciju vezanu za određene teme, a zarad unapređivanja rada Internet prodavnice i naše uzajamne saradnje\nBANKO Sistemi neće prosleđivati nikome Vaše podatke i čuvaće ih u tajnosti, osim u slučaju kada je došlo do bilo kakvog vida saradnje koji to zahteva. Vaši podaci mogu biti prosleđivani državnim organima i drugim pravnim licima kojima smo dužni da takve podatke dostavimo na osnovu pravne radnje koju Vi kao korisnik inicirate. BANKO Sistemi ne iznajmljuje niti prodaje lične podatke. BANKO Sistemi pravi email-liste sa korisničkim podacima kao što su imena i email adrese i može ih prosleđivati partnerima koji se bave direktnim marketingom u skladu sa svim standardima i zakonima u toj oblasti poslovanja. BANKO Sistemi ne prosleđuje email adrese trećim licima za potrebe slanja njihovih sopstvenih mejlova na Vašu adresu.\nSarađujemo sa drugim kompanijama za potrebe obezbeđivanja određenih usluga kao što su email distribucija, isporuka, istraživanje tržišta i naplata (npr.sa PayPal-om). Pritom te kompanije nisu ovlašćene da koriste naše podatke u bilo koju svrhu koja nije vezana za obavljanje usluga za koje smo ih ovlastili i koje su neophodne za normalno obavljanje našeg poslovanja.\nBANKO Sistemi prikuplja nepersonalizovane podatke kroz upotrebu kolačića. Kolačići su mali tekstualni fajlovi koje Vaš internet pregledač smešta u Vaš računar, mobilni telefon, tablet ili neki drugi uređaj i koji sakupljaju podatke o tipu Internet pregledača i operativnom sistemu koji koristite, nazivu domena web stranice sa koje dolazite, o prosečnom vremenu zadržavanja na datoj Internet stranici i slično. Kolačići nam omogućavaju da identifikujemo naše posetioce i potvrdimo njihov identitet, kao i da aktiviramo neka bitna svojstva Internet prodavnice.\nUkoliko ne želite da koristite kolačiće, molimo Vas da na vašem Internet pregledaču izvršite potrebna podešavanja, ali treba da znate da takva akcija može uzrokovati i to da određeni segmenti internet prodavnice za vas prestanu da funkcionišu.\nFirme za oglašavanje koje plasiraju BANKO Sistemi oglase širom Interneta takođe mogu prikupljati anonimne podatke o Vama u svrhe usavršavanja naše marketing strategije.\nBEZBEDNOST VAŠIH PODATAKA I PLATNIH KARTICA\nNaš sajt ne čuva podatke o platnim karticama, ali navodi kupce da te podatke upotrebe na bezbednim stranicama naših provajdera za plaćanje, kao što su to PayPal, banka i drugi.\nBANKO Sistemi ne čuva brojeve platnih kartica, ali radi identifikacije kupaca zadržava pravo da sačuva poslednje četiri cifre.


KORUPCIJA NOVI BEOGRAD: Američka ambasada donirala opštini Novi Beograd 312.000 dolara\nAmerička ambasada donirala opštini Novi Beograd 312.000 dolara\nZamenik američkog ambasadora Gordon Dugud, i potpukovnik Kori Šej posetili su danas opštinu Novi Beograd i tom prilikom je sa predsednikom opštine Novi Beograd Aleksandrom Šapićem potpisan sporazum o humanitarnom projektu kojim će se finansirati renoviranje tri zgrade na Novom Beogradu koje će biti pretvorene u centre za dnevni boravak dece sa smetnjama u razvoju.\nEvropska komande američke vojske (EUCOM) u projekat je uložila je 312 hiljada dolara preko svog programa humanitarne pomoći.\nOpština Novi Beograd obezbedila je zgrade za renoviranje i obavezala se da pokrije troškove režija, električne energije i održavanja.\n"Izuzetno sam srećan što sam, kao predsednik opštine bio u prilici da potpišem ovaj sporazum o donaciji, koja nije ni malo mala, i što je ambasada Amerike nas prepoznala kao partnere. Nadam se da će, ovim biti zadovoljni i svi građani ne samo Novog Beograda već i Srbije, posebno organizacije koje se bave problemima osoba sa invaliditetom, jer će svi moći da koriste ove prostorije", rekao je Šapić.\nOn je naglasio da je opština u obavezi da se prostori do 17 sati koriste u tu namenu, a posle tog vremena će takođe biti korišćeni za neke programe koje opština sprovodi, a ne u komercijalne svrhe.\nNovi centri za decu biće u MZ, “Gazela”, “Strari aerodrom” i “Dunavski kej”.\nOvim projektom će se obezbediti objekti za dnevni boravak preko 100 dece na Novom Beogradu.\nZamenik američkog ambasadora Gordon Dugud , zahvalio se predsedniku opštine Aleksandru Šapiću, za saradnju na ovom humanitarnom projektu.\n"Ovaj projekat pokazuje spremnost Vlade SAD-a da sarađuje sa lokalnim zajednicama u Srbiji kako bi se poboljšao kvalitet života svih njenih građana.Slični projekti realizovani su u još dve opštine u Srbiji, a sa ovom donacijom vrednost pomoći. Evropske komande američke vojske u poslednjih dvanaest meseci iznosi 1, 5 miliona dolara", rekao je Gordon Dugud.\nOpština Novi Beograd se pre godinu i po dana javila na konkurs američke ambasade. Posle završetka svih procedura, radovi na objektima počeće u aprilu i uključiće građevinske radove i renoviranje električnih instalacija tako da ove tri zgrade u potpunosti odgovaraju bezbednosnim zahtevima i da im lica sa smetnjama u razvoju imaju nesmetan pristup.


Predsednik Vučić na svečanom otvaranju fabrike "Regent" u Svilajncu - Radio televizija Pančevo\n19. septembra 2021. 20. septembra 2021. 0107\nPredsednik Republike Srbije Aleksandar Vučić prisustvovaće svečanom otvaranju fabrike “Regent”, u Svilajncu.\nKako je saopštila predsednikova pres služba, svečano otvaranje te švajcarske fabrike koja proizvodi električnu rasvetu, najavljeno je za ponedeljak, 20. septembar u 10 sati.\nKompanija za proizvodnju električne rasvete “Regent Lighting” doo iz Švajcarske u Svilajncu i zapošljava 130 radnika, a investicija je vredna osam milona evra.\nUgovor o otvaranju fabrike, potpisali su pre više od godinu dana u Bazelu predsednik opštine Svilajnac Predrag Milanović i operativni direktor “Regenta” Jorg Steimer.\n“Regent” je u Svilajncu iznajmio objekat od preko 1.000 kvadratnih metara, gde je započela proizvodnju, a paralelno gradio je objekat za sopstvenu fabriku, u prvoj fazi 6.000 kvadratnih metara, a u drugoj još toliko, saopštila je ranije Služba za odnose sa javnošću Skupštine opštine.\n“Proces je trajao oko godinu i sada je uspešno završen. Ovo nije bitno samo za Svilajnac već i za Srbiju jer je “Regent” svetski poznata kompanija”, rekao je Milanović ranije Tanjugu i dodao da su u konkurenciji sa mnogo većim gradovima pokazali da umeju da odgovore na ovako velike izazove.\n“Proces odlučivanja je bio dug i detaljan, odlučili smo se za Srbiju. Razmatrali smo više opcija, među kojima su Čačak i još neki gradovi na jugu Srbije, ali smo na kraju imali veliku podršku Svilajnca i zato smo odlučili da našu fabriku gradimo baš tamo”, rekao je Steimer.\nGeneralni direktor “Regenta” Christoph Platzer je istakao da se “raduje otvaranju nove fabrike u Svilajncu”.\n“Ono što nam je potrebno je visoko kvalifikovana radna snaga i zato smo se odlučili da budemo deo šitema dualnog obrazovanja sa kojim imamo odličnog iskustva u Švajcarskoj”, rekao je on.\nRadnici iz Srbije koji rade u ovoj kompaniji u Švajcarskoj rekli su delegaciji iz Svilajnca da je “Regent” odličan poslodavac i da su veoma zadovoljni uslovima rada u kompaniji.\nPančevo postaje veliko gradilište,javno – privatno partnerstvo za bolji poslovni ambijent\nNe prenosi svaki krpelj lajmsku bolest\nNikoleta Dragaš 25. jula 2019. 25. jula 2019.


Odbačena krivična prijava protiv urednika Informera i Pinka - Sindikat novinara Srbije\nViše javno tužilaštvo odbacilo je krivičnu prijavu protiv glavnog urednika Informera Dragana J. Vučićevića, glavnog urednika TV Pink Željka Mitrovića i urednika drugih medija u kojima su ugledni novinari, aktivisti i umetnici optuživani za najteža krivična dela, prenosi Cenzolovka i dodaje da su oštećeni uložili prigovor na ovakvu odluku.\nKako piše Cenzolovka, u obaveštenju koje je potpisao zamenik javnog tužioca Aleksandar Momčilović kaže se da je krivična prijava odbačena zato što "nema osnovane sumnje da su prijavljena lica izvršila navedena krivična dela, niti pak neko drugo krivično delo za koje se goni po službenoj dužnosti, već se eventualno radi o krivičnom delu uvreda", piše Cenzolovka.\nPotpisnici krivične prijave, Vukašin Obradović, tadašnji predsednik Nezavisnog udruženja novinara Srbije, Ilir Gaši, direktor Slavko Ćuruvija fondacije, novinarke Antonela Riha i Tamara Skrozza i glumci Sergej i Branislav Trifunović, uputili su Apelacionom javnom tužilaštvu prigovor na ovu odluku.\nOni u saopštenju napominju da su bez ikakvih dokaza optuženi za učešće u zaveri za nasilno rušenje ustavnog poretka, da su dovedeni u vezu sa "stranim agenturama", pokušajem stvaranja haosa u zemlji, pa čak i u vezu sa "ubijanjem Vučića", kako se navodi u tekstovima Informera i drugim medijima koji su ovakve ili slične stavove prenosili, kao što su TV Pink ili portali Pravda i Zavetnici.\n"Smatrajući da je obaveza države da, kažnjavanjem takvog postupanja, štiti svoje građane i brani kulturu ljudskih prava i javnog dijaloga, pre više od godinu dana podneli smo krivičnu prijavu protiv Dragana J. Vučićevića, Željka Mitrovića i ostalih pojedinaca koji su učestvovali u ovom sramnom poduhvatu", podsećaju potpisnici saopštenja.\nOni smatraju da odluka o odbacivanju njihove krivične prijave, još jednom pokazuje da oni koji "drugačije misle" i javno istupaju, u Srbiji ne mogu da računaju na pravdu, pravednost i ravnopravnost, i da svako nekažnjeno može da ih optuži za šta hoće.\n"Želimo da poručimo državi i javnosti Srbije da nećemo odustati od borbe za vrednosti u koje verujemo, na svaki način koji nam je dostupan", kaže se u saopštenju koje su potpisali Ilir Gaši, Tamara Skrozza, Antonela Riha, Vukašin Obradović i Branislav i Sergej Trifunović.


Uslovi za ulazak u deset država u kojima letuje najviše građana Srbije | 013 info\nN1\tUto, 08/06/2021 - 15:35\nOdlazak na letovanje ove godine, po svemu sudeći, biće jednostavniji nego prošlog leta, jer su države koje tradicionalno posećuje najviše građana Srbije uglavnom ublažile uslove za dolazak turista, piše N1. Neke od njih, poput Crne Gore i Albanije, dozvoljavaju ulazak građanima Srbije bez ikakvih posebnih uslova, dok je u ostale zemlje, izuzev Egipta, moguće ući uz dokaz o vakcinaciji ili preležanoj infekciji kovid19.\nU nastavku možete pogledati šta je potrebno za ulazak u deset država u kojima letuje najveći broj građana Srbije, izuzimajući Italiju koja turistima još ne dopušta ulazak, kao i dodatne informacije koje vam mogu biti od koristi ukoliko planirate da provedete odmor na nekoj od tih turističkih destinacija.\nDržavama koje dozvoljavaju ulazak vakcinisanim građanima Srbije pridružila se i Španija, koja od 7. juna prihvata sve vakcine osim Sputnjika V, uz uslov da je od revakcinacije prošlo 14 dana. Ulazak u Španiju moguć je i uz negativan PCR ili antigenski test, prihvata se i dokaz o preležanoj infekciji, dok za decu mlađu od šest godina nema ograničenja.\nGrčka je jedna od pet država koje su dosad priznale digitalni zeleni sertifikat, u koji su upisani podaci o vakcinaciji, PCR i antigenskim testovima, kao i o preležanom kovidu19. Zvanično, Grci priznaju isključivo negativan PCR test koji nije stariji od 72 sata, ali su nam se javili čitaoci portala N1 koji su 3. juna u Grčku ušli sa sertifikatom u koji je bio upisan samo negativan antigenski test, urađen dan pred put.\nUlazak u Grčku bez negativnog PCR testa dozvoljen je svim građanima Srbije koji su vakcinisani sa obe doze bilo koje vakcine, uz uslov da je od revakcinacije prošlo najmanje 14 dana, kao i onima koji imaju dokaz da su preležali kovid19 u periodu od dva meseca do devet meseci pre ulaska u Grčku.\nSvi putnici podležu brzom testiranju na graničnom prelazu, a ukoliko je test pozitivan obavezna je kućna izolacija u trajanju od 14 dana u objektu po izboru putnika ili u onom koji bude određen od strane grčkih nadležnih organa, o trošku grčke države. PCR test obavezan je i za decu stariju od šest godina, mada turistički radnici u Srbiji očekuju da ta starosna granica bude podignuta na 12 godina.\nZa razliku od Grčke, Turska dozvoljava ulazak bez PCR testa svim maloletnim osobama koje dolaze u pratnji vakcinisanih roditelja, uz uslov da je od revakcinacije prošlo najmanje 14 dana. U Hrvatskoj su PCR testa oslobođena deca mlađa od dvanaest godina ukoliko putuju u pratnji roditelja ili staratelja, koji imaju negativan PCR ili antigenski test, potvrdu da su vakcinisani sa obe doze bilo koje vakcine (uz uslov da je od revakcinacije prošlo najmanje 14 dana) ili dokaz da su preležali kovid19. Deca do dvanaest godina nisu u obavezi da urade PCR test i u Tunisu, dok je u Bugarskoj starosna granica za ulazak bez testa pet godina.\nUlazak državljanima Srbije odobrava i Slovenija, uz uslov da su drugu dozu bilo koje vakcine primili najmanje 14 dana pre putovanja (ili da je prošao 21 dan od prve doze vakcine AstraZeneka), odnosno da imaju pozitivan PCR test stariji od deset, a ne stariji od 180 dana. Ostalim građanima Srbije neophodan je negativan PCR ili antigenski test ne stariji od 48 sati, čega su oslobođena deca do 15 godina starosti.\nputovanja pasoš koronavirus


Počeo 60. Dragačevski sabor trubača u Guči\nShowbiz Autor:Beta13. avg. 202113:2710 komentara\nIzvor: Nova.rs/Ljubica Sokić\nJubilarni 60. Dragačevski sabor trubača počeo je ceremonijom podizanje saborske zastave kod Spomenika trubaču u centru Guče i intoniranjem saborske himne "Sa Ovčara i Kablara", koju su izveli brojni trubači.\nSaborsku zastavu podigao je ovogodišnji domaćin Sabora predsednik „Matice srpske“ u Novom Sadu i književnik Dragan Stanić, čije je umetničko ime Ivan Negrišorac, uz prisutsvo organizatora, rukovodstva Opštine Lučani i brojnih posetilaca.\nObradović: Počele stroge kontrole i inspekcijski nadzor u Guči\n11. avg. 2021 5\nStanić je rekao da je Sabor u Guči ne samo nacionalni, već i svetski fenomen i da bi zbog toga truba trebalo da bude očuvana kao kulturno nematerijalno dobro čitavog sveta.\n„Sabor trubača je odavno prestao da bude samo lokalna svetkovina, ona je za ovih šest decenija postala istinski i suštinski važna za naš narod“, rekao je Stanić.\nSabor trubača će trajati do nedelje, kada je najavljeno finalno takmičenje na kome učestvuje 16 trubačkih okestara.\nIzvor : Nova.rs/Ljubica Sokić\nDanas će u Guči biti otvorene izložbe samoukih likovnih umetnika Dragačeva, Kovačice i Uzdina, izložba fotografija, domaće radinosti, starih zanata i Sajam knjiga i turizma.\nPrvog dana Sabora, na pozornici Kulturnog centra biće održan umetnički program, u kome učestvuje više trubačkih, folklornih ansambala i pevačkih grupa, a u večernjim satima na glavnoj stadionskoj pozornici koncerte će održati pobednici 59. Sabora trubača i Dejan Petrović i Big bend.\nU naredna dva dana na programu Sabora su takmičenja zdravičara, narodni višeboj, saborski defile sa prikazom dragačevske svadbe, koncerti trubačkih orkestara, folklornih i pevačkih grupa.\nNa ovogodišnjem Saboru trubača, koncerte će održati i hor i simfonijski orkestar RTS pod upravom Bojana Suđića, trubački orkestri Bobana i Marka Markovića, Dejana Lazarevića, Elvisa Ajdinovića, Dejana Jevđića i orkestar Gorana Bregovića.\nOrganizatori su najavili da će ove godine na Saboru moći da se čuju samo zvuci trube, da neće biti „divljih orkestara“ i da će iz svih ugostiteljskih objekata moći da se čuju samo zvuci trube, a ko to prekrši moraće da plati izuzetno visoke novčane kazne.\nSabor se ove godine zbog epidemije koronavirusa održava uz pojačane kontrole saboraša, koji će morati da pokažu potvrde da su preležali kovid, o vakcinaciji ili negativan PCR test.\nPrvi kontrolni punktovi su postavljeni u Čačku i Lučanima, na kojima se vrši brzo antigensko testiranje saboraša koji nemaju potrbne potvrde. Oni koji na tim testovima budu bili negativni dobijaju narukvicu koju pokazuju redarima u Guči.\nNa samom ulazu u Guču postavljeno je sedam punktova na kojima se kontrolišu svi posetioci, dok je u centru Guče postavljena „branjena zona“, gde će saboraši takođe biti kontrolisani.\nDragačevski sabor trubača osnovan je 1961. godine u varošici Guča kod Lučana, koja ima nekoliko hiljada stanovnika. Na Saboru svake godine nastupa više od hiljadu učesnika u programu i poseti ga više desetina hiljada posetilaca iz zemlje i inostranstva.\nDragačevski Sabor trubača u Guči našao se na internet stranici popularnog magazina National Geographic među deset najvažnijih dogadjaja u svetu, a 2020. godine je upisana na listu Nematerijalnog kulturnog nasleđa Srbije.\nDragačevski sabor trubačaGučaSabor trubača


Izvor: B92, 24.Jan.2020, 10:02\nBeograd -- Finansijski izveštaj "Adrija Luksko grup" iz Luksemburga, u okviru koje je Junajted medija, ali i firma SBB, pokazuju da ova preduzeća koriste benefite Srbije.\nUz to, kompanija "Adrija Luksko", u 2017. godini, dobija kredit od 60 miliona evra od Komercijalne banke, koja je u tom momentu bila finansijska institucija sa najviše nenaplaćenih kredita, navodi list.\nFinansijski izveštaj jasno pokazuje i da je čista zarada kompanije "Adrija Luksko grup" u 2016. godini bila 190.248.000 evra, dok je u 2017. ona bila 223.134.000 evra.\nNejasno je zbog čega firma sa tako dobrim poslovanjem dobija podsticaje države Srbije, naročito što im je zarada za godinu dana porasla za 33 miliona evra, konstatuju "Novosti".\nI dok se bura oko sukoba izmedu "Junajted grupe" i "Telekoma Srbija" ne stišava, a rat se, čini se, najviše vodi oko sportskih kanala, sagovornik "Novosti" objašnjava da je "Adrija Luksko", 2012. godine, kupovinom firmi IKO i "IKO Poland" stekla pravo i na Sport klub.\nTo, međutim, nije na vreme bilo prijavljeno Komisiji za zaštitu konkurencije Srbije, iako je postojala obaveza. To je učinjeno na brzinu u decembru 2013. godine, kako bi kasnije mogla da bude odobrena najvažnija transakcija izmedu Investicionog fonda KKR i "Slovenija broadbend". Tada je bilo pitanje kako da se prijavi velika transakcija, kad nije bila prethodno prijavljena, manja, oko Sport kluba. Onda je Komisija, po hitnom postupku, u decembru 2013. godine odobrila uzimanje Sport kluba, a u februaru 2014. i spajanje KKR i "Mid Evropa".\nU obrazloženju su, takođe, ne tako transparentno, odobrili i preuzimanje kanala "Sinemanija", "Junajted medija prodakšn" i "Džet TV Šabac", pišu "Novosti".\n"Dok KKR nije ušao u ovu priču, bio je opšti haos oko prijavljivanja Komisiji za zaštitu konkurencije", objašnjava sagovornik lista.\nSlovenačka Agencija za zaštitu konkurencije je zbog kasno prijavljene koncentracije izrekla novčanu kaznu u iznosu od 3,7 miliona evra, društvu "Junajted medija", koja se odnosi na izdavanje televizijskih programa Sport klub.